Potpisani ugovori sa 15 Belopančana - juGmedia\nUgovore sa nemačkom organizacijom Help o dodeli grantova za započinjanje samostalnih poljoprivrednih, zanatskih i uslužnih delatnosti potpisalo je juče 15 Belopalančana, saopštila je Opštinska uprava.\nUgovori su potpisani u okviru projekta „Smanjenje siromaštva kroz mogućnosti zapošljavanja u cilju pristupanja Srbije Evropskoj Uniji“ koji finansira Švedska agencija za međunarodni razvoj i saradnju Sida, a realizuje Help u saradnji sa Opštinom Bela Palanka.\n„Na ovaj način sprovodimo deo naše strategije održivog razvoja opštine Bela Palanka, koja u jednom delu predviđa upravo podršku i razvoj preduzetništva i poljoprivrede“ istakao je Miljković i dodao da je preko 60 Belopalančana konkurisalo za dodelu grantova,\nPredstavnik HELP-a i šef kancelarije u Vranju, Bane Stanojković zahvalio se rukovodstvu Bele Palanke na pokazanoj volji da odgovori na sve zahteve i potrebe koje je organizacija Help imala.\n„Stvorili su tim koji je pomogao kako organizaciji tako i konkurentima u projektu“, istakao je Stanojković i zahvalio se opštini Bela Palanka koja je sufinansijer u realizaciji projekta.\nNakon poslovne obuke korisnika koji su potpisali ugovore sledi dodela opreme pojedinačnih vrednosti od po 1.500, 2.400 i 3.600 evra koju nabavlja Help.\nNemačka organizacija Help je do sada u Beloj Palanci realizovao dva projekta u okviru kojih je 35 korisnika grantova započelo poslove u okviru svojih delatnosti.\nVRANJE - Povodom obeležavanja 69. godišnjice od pobede nad fašizmom u Drugom svetskom ratu, predsednik Skupštine grada dr Slobodan Stamenković sa…\nU Trgovištu svečano otvoreno postrojenje za prečišćavanje otpadnih voda\nTRGOVIŠTE - U Trgovištu je danas svečano otvoreno postrojenje za prečišćavanje otpadnih voda, čiju su izgradnju finansirale Evropska unija…


Milorad Dodik ispred Kaldere, 20. oktobar 2012. foto: Erduan Katana\nPredsjednik Republike Srpske Milorad Dodik potvrdio je u ponedjeljak uveče da će u narednih dan-dva doći do ostavke Vlade RSi rekao da će se nakon toga ići u formiranje novog sastava Vlade.\nDodik je rekao za Radio-televiziju Republike Srpske nakon sastanka sa premijerom Aleksandrom Džombićem da će biti predložen novi mandatar za sastav Vlade, koji će dobiti mandat odmah nakon ostavke Vlade RS.\nOn je naveo da nema potrebe da se ide u parlament RS, pošto se radi o ostavci Vlade Republike Srpske, kako bi se što prije ušlo u konsultacije oko sastava Vlade u kojoj će ostati jedan broj sadašnjih ministara.\n"Vjerujem da će sutra biti formalno zakazana sjednica Vlade, koja će biti održana u srijedu, 27. februara, nakon čega kreće ovaj mehanizam", istakao je Dodik.\nNovinari nisu bili ni obavješteni o ovom sastanku.\nSastanak je bio veoma kratak u šta se uvjerio i novinar Radio Slobodna Evropa koji je u Kalderu stigao u 18 časova i 20 minuta, ali je uspjeo vidjeti samo automobile premijera Džombića kako odlaze.


Sportski objekti Zrenjanin – Page 15 – Javna ustanova "Sportski objekti" Zrenjanin\nŽenska rukometna reprezentacija Srbije u Kristalnoj dvorani\nŽenska rukometna reprezentacija Srbije savladala je u petak u Kristalnoj dvorani selekciju Slovenije sa 30:22 (17:10), u prvoj od dve prijateljske utakmice u okviru EHF nedelje.\nU drugom meču odigranom danas reprezentacija Srbije izgubila je od selekcije Slovenije sa 30:28 (15:15).\nOvi mečevi su poslužili izabranicama selektora Saše Boškovića kao poslednja provera pred kvalifikacione utakmice za odlazak na Svetsko prvenstvo u Dansku.\nU baražu za svetski šampionat Srbija u junu igra protiv Rumunije.\nFinalni turnir Kupa Srbije za košarkašice\nFinalni turnir Kupa Milana Cige Vasojevića za košarkašice je održan od 04. do 08. marta 2015. u Kristalnoj dvorani.\nKošarkašice Vojvodine NS osvojile su Kup pošto su u finalnoj utakmici savladale prošlogodišnjeg pobednika ekipu Radivoja Koraća.\nNovosađanke predvođene nezaustavljivom Jelenom Vučetić (39 poena) do trofeja su stigle odličnom igrom u prvom poluvremenu kad su stekle 29 poena prednosti. Beograđanke su u nastavku susreta zaigrale puno angažovanije i bolje, uspele da smanje „-6“ u samom finišu, ali vremena za preokret nije bilo: Radivoj Korać – Vojvodina NS 71:79 (11:31, 13:19, 24:11, 23:18).\nPobednički pehar kapitenu Vojvodine NS Jovani Pašić, uručio je Dragan Đilas, predsednik Košarkaškog saveza Srbije.\nRadno vreme Gradskog bazena za predstojeći vikend\nZbog održavanja Kupa Srbije u vaterpolu dolazi do promene termina za građanstvo. U subotu 7.3. bazen će raditi od 11 do 17,30 časova. a u nedelju 8.3. radno vreme za građanstvo će biti od 12 do 17,30 časova.\nJavna ustanova “Sportski objekti” Zrenjanin je objavila poziv za podnošenje ponuda u otvorenom postupku predmeta javne nabavke: Nabavka prirodnog gasa\nVeliki solistički koncert muzičke legende u Zrenjaninu:\nMiroslav Ilić u Kristalnoj dvorani, 7. marta sa početkom u 20 časova.\nProdaja karata po ceni od 1000 dinara svakog dana od 10 do 20 časova u Kristalnoj dvorani i na biletarnicama Kulturnog centra Zrenjanin.\nJavna ustanova “Sportski objekti” Zrenjanin je objavila poziv za podnošenje ponuda u otvorenom postupku predmeta javne nabavke: Nabavka naftnih derivata za potrebe Javne ustanove “Sportski objekti” Zrenjanin\nZimski sport fest\nU organizaciji Javne ustanove ” Sportski objekti” ovog i sledećeg vikenda biće održan “Zimski sport fest”.\nHale Medison i Kristalna dvorana biće tih dana poprište na kojima će se zrenjaninske radne organizacije takmičiti u malom fudbalu, odbojci, basketu, stonom tenisu, pikadu i šahu. Poslednjeg dana takmičenja održaće se i takmičenje u kuvanju paprikaša od divljači.\nOvi radnički susreti su nastavak druženja i sportskog nadmetanja koje su “Sportski objekti” počeli organizovanjem letnjih “Igara bez granica” na Gradskom bazenu i jesenjih radničkih igara na Sportskom centru “Partizan”.\nDo sada najveći broj prijavljenih ekipa pokazuje da u Zrenjaninu postoji želja za druženjem, rekreacijom i promovisanjem zdravog načina života.\nDokumenti za prijavljene ekipe:\nPravila i anketni list\nRaspored i žreb\nRezultati i raspored za Finalni dan (novo 04.02.2015.)\nZbog novogodišnjih praznika gradski bazen neće raditi 1. i 2. januara, kao i na dan pravoslavnog Božića 7. januara.\nSvim sportistima i korisnicima naših objekata želimo puno uspeha u radu u novoj 2015. godini.


Partizan pobedio, Stojke se razbesneo u finišu! (video)\nPrvih dvadeseak >> Pročitaj celu vest na sajtu Sportske.net << minuta ove utakmice nije donelo kvalitetan fudbal, ali kako se bližio kraj prvog poluvremena bilo je sve više sadržaja.\nSportske.net: Nije samo Lutovac, Partizan sa još jednim ''džokerom s klupe'' od prvog minuta! (SASTAVI)\nSportske.net: Poluvreme - Nova Partizanova neozbiljnost, ekspresno prokockana prednost (video)\nSportske.net: Nervozni Suma za novo vođstvo Partizana! (video)\nSportske.net: Navijači Partizana se pitaju nakon pobede: "Čemu takvo ponašanje?" (TVITOVI) (foto)


Republika Srpska: Dejtona više nema u Bosni – evo šta je sad | Cik Novosti\nRepublika Srpska: Dejtona više nema u Bosni – evo šta je sad\nVlada Republike Srpske usvojila je izvještaj Vijeća sigurnosti UN-a koji je, kako se navodi, u ime RS kao potpisnice svih aneksa koji čine Dejtonski sporazum, generalnom sekretaru UN i zemljama članicama Vijeća sigurnosti uputio predsjednik Vlade RS Radovan Višković.\nU saopštenju se ističe da se Dvadeset i drugi Izvještaj RS Vijeću sigurnosti UN odnosi na period maj 2018. – oktobar 2019. godine i u njemu, kao i u svojim dosadašnjim izvještajima, Vlada RS izražava svoja viđenja o ključnim pitanjima i problemima sa kojima se suočava BiH, a s ciljem razjašnjavanja svojih stanovišta članovima Vijeća sigurnosti i međunarodne zajednice.\n“Republika Srpska uvjerena je da je dejtonska formula put ka uspjehu. Nažalost, određeni elementi u međunarodnoj zajednici ne shvataju značaj i ne poštuju dejtonska načela za buduću stabilnost i uspjeh BiH i nastavljaju da podrivaju dejtonsko uređenje, što dovodi do nepotrebnih političkih trvenja i zastoja. Uz to, Dejtonski sporazum izložen je napadima najveće bošnjačke stranke u BiH, SDA. Nasuprot tome, RS bezrezervno prihvata Dejtonski sporazum i samo traži da se Ustav BiH sprovodi onako kako piše – navodi se u Izvještaju.\nU Dijelu 2, RS naglašava svoju posvećenost radu ka konačnom članstvu BiH u EU. Republika Srpska već je ostvarila znatan napredak na traženim reformama za evropske integracije i nastavlja da predano radi na pristupanju BiH u EU.\n“Sa žaljenjem se konstatuje da napredak BiH ka članstvu u EU ometaju prisustvo visokog predstavnika koji je prisvojio diktatorska ovlašćenje, kao i blokada sprovođenja rezultata izbora održanih 2018. godine koju sprovodi SDA. Republika Srpska izražava uvjerenje da će, nakon što ove prepreke budu uklonjene, uz poštovanje dejtonskog okvira, BiH moći da ispuni kriterijume za članstvo u EU”,- naglašava Vlade RS, prenosi RTRS.\nU Dijelu III govori se o kontinuiranoj blokadi formiranja Vijeća ministara i vlada na drugim nivoima vlasti koju sprovodi SDA još od izbora 2018. godine.\n“Republika Srpska traži od međunarodne zajednice da osudi ovo nepoštovanje i sprovođenje rezultata demokratskih izbora. Takođe, Republika Srpska poziva građane i članove međunarodne zajednice kojima je stalo do budućnosti BiH da osude ekstremističku deklaraciju koju je SDA usvojila 14. septembra tekuće godine i koja poziva na rušenje Dejtonskog sporazuma.


Press Online :: Svet :: Orban poslao još policajaca na granicu sa Srbijom: "Zaštitite Evropu, Mađarsku i granice!"\nOrban poslao još policajaca na granicu sa Srbijom: "Zaštitite Evropu, Mađarsku i granice!"\nMađarski premijer Viktor Orban uputio je danas nekoliko stotina novih policajaca na južnu granicu sa Srbijom kako bi pomogao rešavanje rekordnog broja izbeglica i migranata koji nastoje da uđu u Evropsku uniju, javio je Rojters.\nNa ceremoniji inauguracije novih policajaca u Budimpešti, Orban je rekao da će se oni suočiti sa prevarenim, ljutim i plahovitim ljudima i da će im u tim susretima trebati ne samo fizička snaga već i srce da se ti ljudi razumeju.\n"Mađari žele da žive u redu, miru i sigurnosti. Mađari ne žele haos", rekao je Orban i dodao da se te vrednosti ne podrazumevaju već da se za njih treba izboriti.\nOrban je nove policajce pozvao da zaštite "Evropu, Mađarsku i granice" i da budu humani dok beskompromisno primenjuju mađarske zakone.\nPrema njegovim rečima, Mađarska ima pravo da utvrdi ko može da uđe u zemlju i obavezna je da osigura da svi ulasci budu u skladu sa zakonima zemlja.\nOrban je istakao da će prema novim zakonskim merama, koje stupaju na snagu sutra, svaki nelegalan ulazak u zemlju biti smatran krivičnim delom a da će počinioci bii proterani ili smešteni u zatvor.\n"Šverceri ljudi će se suočiti sa kaznama koje zaslužuju a koje su ozbiljne kao i činjenica da oni zarađuju na životima drugih ljudi", rekao je Orban.\nNa vladinom veb sajtu je saopšteno da je na današnjoj ceremoniji na Trgu heroja zakletvu dalo 868 novih policajaca.\nOrban je rekao da razmere migracije zahtevaju da novi policajci počnu da rade pre okončanja školovanja kako bi branili suverenitet zemlje i lokalni način života.\nPolicija je saopštila da su mađarske vlasti otvorile dva privremena centra za prihvat u zapadnim gradovima Kormendu i Sentgotardu.\nFotoreporter Rojtersa u mestu Roske na južnoj granici sa Srbijom rekao je da je nekoliko hiljada izbeglica vozovima odvedeno prema granici sa Austrijom.\nMađarske vlasti od sutra će, kako navodi Rojters, primati i početi da procesuiraju zahteve za azil na granici, a azilante prevoziti u prihvatna mesta u zemlji. Oni migranti koji odbijaju da sarađuju biće držani na granici, a uhvaćeni u ilegalnom prelasku granice suočiće se sa hapšenjem i mogućim smeštanjem u zatvor.\n"Novi propisi koji stupaju na snagu sutra, ojačaće zaštitu mađarske granice", rekao je Orban novim policajcima.


Hemofarm - Poslovanje - Zainteresovane strane\nOd pacijenta, korisnika proizvoda, preko stručne javnosti, medija, preko predstavnika lokalne samouprave i Vlade Srbije, Hemofarm veliki značaj pridaje kvalitetnoj, stvarnoj i stalnoj komunikaciji zasnovanoj na transparentnosti, uvažavanju i poverenju.\nPotrebe pacijenata, korisnika proizvoda i stanovništva ključne su za kompaniju.\nPosebna pažnja se takođe poklanja svim stejkholderima: stručnoj javnosti, medijima, regulatornim telima, Vladi Srbije i iznad svega – zaposlenima.\nKultura dijaloga i saradnje sa svim grupama, kao jedan od poslovnih prioriteta Hemofarma, konstantno se unapređuje.\nCentar za korporativne poslove i komunikacije pred stalnim je izazovom da, uz uvažavanje dobrih partnerskih odnosa, u najvećoj mogućoj meri uskladi interese svih zainteresovanih strana.Centar je odgovoran za korporativnu komunikaciju i sa internom i sa eksternom javnošću, dok je sektor Marketinga zadužen za komunikaciju sa stručnom javnošću, tj. lekarima i farmaceutima.\nInterne komunikacije u Hemofarm kompaniji\nKomunikacija sa internom javnošću usmerena je prvenstveno na dijalog sa zaposlenima Hemofarma.\nKorporativni INtranet najznačajniji je kanal interne komunikacije. Redovno se na ovom portalu ažuriraju vesti, video-zapisi i fotografije o aktivnostima Hemofarma i Hemofarm Fondacije. Osim što je u funkciji pravovremenog informisanja zaposelnih, Intranet omogućava i pristup neophodnim korporativnim dokumentima, pravilnicima, itd.\nEksterne komunikacije Hemofarm kompanije\nKorporativni poslovi i komunikacije odgovorne su za integrisanu komunikaciju na nivou Hemofarma. Ovo odeljenje ima značajnu ulogu u podršci svim organizacionim celinama sa ciljem što kvalitetnije komunikacije sa zainteresovanim stranama.\nSaradnja sa stručnim javnostima i lokalnim samoupravama\nHemofarm među svojim zaposlenima ima i iskusne stručnjake najviših obrazovnih profila iz različitih naučnih oblasti. Svi oni, zajedno sa državnim i društvenim institucijama, stavljaju na raspolaganje svoju stručnost, kako u operativnom tako i u strateškom smislu, pri razmatranju i javnim raspravama u vezi sa izradom ili izmenama propisa, strategija, planova i druge regulative. Kroz stalne kontakte i saradnju sa predstavnicima lokalnih samouprava, na čijoj teritoriji posluje, Hemofarm doprinosi razvoju privrede lokalnih zajednica i kreiranju što boljeg poslovnog i društvenog ambijenta.\nSavremeni kanali komunikacije omogućuju da se dobiju i čuju sve povratne informacije od zainteresovanih strana, ali i da se pokrene aktivan dijalog sa njima. Zato Hemofarm sve više pažnje posvećuje i komunikaciji sa različitim onlajn ciljnim grupama, te svakodnevno odgovara na sva pitanja koja pristignu i putem društvenih mreža, bilo da je reč o informacijama o proizvodima iz portfolija ili savetima za kvalitetniji život i bolje zdravlje.\nNegujući odnose sa medijima, svakodnevno informišemo javnost o najvažnijim vestima iz kompanije, novim proizvodima i poslovnim rezultatima koje ostvarujemo.


PC, PS igraonice Beograd, Sony playstation 4, 3 igraonica Novi Beograd, PS4, PS3, cena, internet igraonice cena\nPC, PS igraonice\nPC, PS igraonice Beograd\nDa li ste zaljubljenik u video igrice? Želite da probate sve najnovije naslove, ali je teško održati korak sa rastućim PC specifikacijama koje isti zahtevaju i novim konzolama koje kao da se utrkuju jedne sa drugima? Poštedite malo svoj novčanik i umesto da se upuštate u beskrajnu trku sa novim naslovima i njihovim rastućim zahtevima i posetite neku od mnogih PC i PS igraonica u Beogradu. Na ovoj strani našeg portala čekaju vas ponude, cene, fotografije i opis usluga. Želite da odigrate dobru 3D igricu i potrebna Vam je neka PC igraonica u Beogradu? Na ovoj strani se nalaze PC igraonice sa kompletnim ponudama, fotografijama, cenama i opisom usluga. Sa popularizacijom esporta iliti elektronskog sporta, PC i PS igraonice su ponovo u trendu. Uz igrice poput League of Legends, Dota, Counter-Strike, Call of Duty, Valorant, Overwatch, Street Fighter, Super Smash Bros, možete da stasate u ozbiljnog profesionalnog igrača i da vam to postane nova profesija. Takođe, PC igraonice u Beogradu su idealno mesto da oformite svoj tim ili da se priključite nekom već postojećem, te udruženim snagama učestvujete na nekim od pregršt turnira, koji se gotovo svakodnevno održavaju online, uz mogućnost na onim najvećim osvojite i neku novčanu nagradu kao najbolje plasirani tim.\nTrg Nikole Pašića 5, Kombank dvorana (ex Dom Sindikata), Stari grad\nKada ste poslednji put probali nešto prvi put? Očekujte neočekivano jer vreme je za sledeći nivo! DOBRO DOŠLI Portal Gaming World uvodi novi koncept zabave i pruža vam priliku da na nezaboravan način provedete slobodno vreme. Naziv Portal nije odabran...\nC3 CYBER CREW CAFE\nCara Dušana 56, Zemun\nSa ponosom Vam predstavljamo najmoderniju i najsavremeniju PC igraonicu na Balkanu.Nalazimo se u Beogradu, u samom srcu Zemuna, u blizini autobuske stanice kod škole Nada Dimić, koja povezuje sve puteve ka svim delovima grada.Kod nas se spaja uzbuđenje...\nIgraonica Vukov spomenik


Bregu: Zapadni Balkan da napravi zaokret na svom razvojnom putu | MINA\nNaslovnica MINA Business Bregu: Zapadni Balkan da napravi zaokret na svom razvojnom putu\nSarajevo, (MINA-BUSINESS) – Ekonomije Zapadnog Balkana trebalo bi da naprave zaokret na svom razvojnom putu i okrenu se onom zasnovanom na akumulaciji znanja i većoj upotrebi digitalnih tehnologija, ocijenila je generalna sekretarka Savjeta za regionalnu saradnju (RCC), Majlinda Bregu.\n„Ekonomije Zapadnog Balkana treba da naprave zaokret na svom razvojnom putu i sa puta koji je vođen akumulacijom fizičkog kapitala pređu na onaj koji je zasnovan na akumulaciji znanja“, kazala je Bregu na Regionalnom razvojnom forumu za Evropu održanom danas putem interneta.\nBregu je kazala da još neobjavljeno godišnje istraživanje javnog mnjenja i privrednika sa Zapadnog Balkana, Balkanski barometar za ovu godinu pokazuje da se, prema očekivanjima, internet u velikoj mjeri koristio za komunikaciju, uz procvat društvenih medija, od 69 odsto.\n„Internet se uobičajeno manje koristio za obrazovanje, 30 odsto i kupovinu, 22 odsto. Usluge e-uprave koristi tek tri odsto stanovništva“, navela je Bregu.\nPodaci, kako je rekla, takođe pokazuju da manje od 17 odsto stanovništva u regionu ne koristi internet, a to su uglavnom građani stariji od 65 godina.\nIzračunato je da je deset odsto porasta indeksa digitalizacije povezano sa 0,63 odsto rasta bruto domaćeg proizvoda (BDP).\n„Iako su tokom prethodne godine ekonomije Zapadnog Balkana generalno bile uspješnije u sprovođenju digitalne transformacije, razlike u odnosu na prosjek Evropske unije (EU) su i dalje veoma velike”, rekla je Bregu.\nPrema procjenama Organizacije za ekonomsku saradnju i razvoj (OECD) 50 odsto domaćinstava u šest ekonomija Zapadnog Balkana nema računar, dok jedna trećina nema priključak na širokopojasni internet.\n„U pripremi regionalnog digitalnog programa treba koristiti više inovacija, razmišljanja van uobičajenih okvira, ali i usmjerenih na digitalizaciju“, navodi se u saopštenju.


Marko Zlatić na pragu reprezentacije - KruševacGrad\nMarko Zlatić na pragu reprezentacije\nMladi kruševački bokser iz kluba “Kruševac 037” trenutno je na dvadesetodnevnim pripremama reprezentacije koje se održavaju na Zlatiboru. Nakon ovih priprema biće odabrani reprezentativci koji će učestvovati na Prvenstvu Evrope\n– Ovo je velika šansa za naš klub i naš grad, da imamo nekog ko može da donese evropsku medalju u Krusevac. Ja kao trener zbog obaveza na poslu i u klubu ne mogu da idem sa njim na ove pripreme iako sam pozvan – kaže njegov trener i predsednik Kluba, Dragiša Milojević.\nPodsećamo, Marko Zlatić je proglašen za najuspešnijeg boksera omladinca za 2020. godinu. Na prošlogodišnjem Državnom prvenstvu za omladince do 18 godina, osvojio treće mesto, a ove godine je na Prvenstvu uspeo da dođe do finala.\nDefanzivac FK Napredak kandidat za omladinsku reprezentaciju Srbije\n25.08.2021 0 307\nPoraz reprezentacije fudbalskih veterana Srbije\n22.08.2021 0 171\nFudbalska reprezentacija veterana Srbije pobedila Fudbalski klub Šašilovac\n20.08.2021 0 218\nBokseri kluba “Kruševac 037” briljiraju na takmičenjima\n03.07.2021 0 345\nKruševački bokseri nastavljaju da nižu uspehe\n30.03.2021 0 141\n23.03.2021 0 241\n18. septembra 2021., 21:54


Saliji: Bošnjaci s Kosova i dalje ne mogu putovati u BiH\nNaslovnica NAJNOVIJE Nacija Saliji: Bošnjaci s Kosova i dalje ne mogu putovati u BiH\nKosovo – Bošnjaci nisu samo stanovnici Bosne i Hercegovine, nego žive i na Kosovu, u Makedoniji, Srbiji, Hrvatskoj, Crnoj Gori, Albaniji, rekao je u intervjuu za Agenciju FENA Arsim Tarik Saliji, sekretar Udruženja Bošnjaka Kosova u Sarajevu i kosovski analitičar.\nUdruženje Bošnjaka Kosova u Sarajevu osnovano je u aprilu ove godine i to je prvo Udruženje koje okuplja Bošnjake Kosova koji žive i rade u BiH. Cilj osnivanja je upoznavanje bh. građana s kulturnim vrijednostima i tradicijom Bošnjaka Kosova, kao i zalaganje za školovanje studenata i srednjoškolaca Kosova u BiH i edukativnim institucijama, bez obzira na njihovu spol, religiju, nacionalnu i političku pripadnost.\nPojašnjava da se porijeklo Bošnjaka na Kosovu može podijeliti u dvije glavne grupe: muhadžiri koji su se doseljavali tokom 18. 19. i 20. stoljeća, u periodu Prvog i Drugog svjetskog rata, a dolazili su iz Sandžaka, Crne Gore, Bosne i Hercegovine, Srbije, Hrvatske. Oni su koncentrisani u Pećko-istočkoj i Kosovsko-mitrovačkoj regiji, a nešto manje u Prištini. Najviše su se naseljavali u središtu grada Peći, Istoku i Vitomirici.\nDrugu grupu čine Bošnjaci starosjedioci koji žive uglavnom na jugu Kosova u regionu Prizrena: Župa, Gora i Podgora, te u samom gradu Prizrenu.\nPrema popisu stanovništva iz 2011. godine, broj Bošnjaka koji žive na Kosovu je oko 30.000. Najveći procenat Bošnjaka je u opštinama Prizren, Dragaš i Peć.\nU ime Udruženja Bošnjaka Kosova (UBK) kao jedinog udruženja u BiH sa sjedištem u Sarajevu, Saliji ističe problem nemogućnosti putovanja u BiH s kosovskom ličnim dokumentima.\nNavodi da su bošnjački ministri u kosovskom Parlamentu uputili pismo institucijama BiH, Vijeću ministara, Predsjedništvu BiH, ali i visokom predstavniku Valentinu Inzku, u kojem traže priznavanje kosovska dokumenta.\n“Ovo pitanje za nas je od ključne važnosti jer smo izloženi svakodnevnim zahtjevima i pritiscima pripadnika bošnjačkog naroda zbog njihovih potreba za putovanjem u BiH te potrebe za obrazovnim i kulturnim vezama s institucijama u BiH”, kaže Saliji i dodaje kako do sada nije bilo nikakvog odgovora.\nNaglašava da je sloboda kretanja univerzalno pravo koje je zaštićeno međunarodnim konvencijama o ljudskim pravima, “međutim, Uputstvo o postupanju diplomatsko-konzularnih predstavništva BiH po zahtjevu za izdavanje viza za ulazak građana Kosova na teritoriju BiH od Ministarstva vanjskih poslova BiH, potpuno je suprotno principima slobode i načelima slobodnog kretanja ljudi u Evropi”.\n“Dakle, Ministarstvo sigurnosti BiH – Služba za poslove sa strancima, prima zahtjeve za ovjeru pozivnog (garantnog) pisma i, kada ocijeni opravdanim, u iznimnim slučajevima, izvrši ovjeru pozivnog pisma za građane s Kosova, a nakon ovjere pozivno pismo je nužno proslijediti Ministarstvu vanjskih poslova na nadležno postupanje, u najbližim diplomatsko-konzularnim predstavništvima BiH, u kosovskom slučaju u ambasadama BiH u Skoplju ili u Podgorici”, pojašnjava Saliji.\nU suštini, ova odluka nije izmijenila prethodnu, nemogućnost putovanja građana Kosova u BiH.\n“Ometanjem naših osnovnih ljudskih i nacionalnih prava – da se posjete članovi porodice u BiH, da se uspostave i održavaju redovni međubošnjački kontakti u obrazovanju, kulturi, ekonomiji, informisanju, samo doprinosi diskriminaciji jedne zajednice, što dalje podstiče klimu stigmatizacije kako Bošnjaka tako i građana Kosova u odnosu na BiH”, kaže Saliji.\nZbog svih ovih problema Bošnjaci Kosova traže od nadležnih institucija BiH da priznaju osobna dokumenta građanima Kosova i omoguće slobodu putovanja s njima u BiH bez ikakvih ograničenja.\n“Stoga će članovi Udruženja Bošnjaka Kosova u Sarajevu zatražiti prijem kod ministra sigurnosti i ministra vanjskih poslova BiH, te kod visokog predstavnika za BiH Valentina Inzka sa zahtjevom da priznaju kosovska dokumenta, jer od BiH niko ne zahtijeva da prizna nezavisnost Kosova”, kaže on.\n“Postoji i problem sa studentima zbog nepriznavanje kosovskih diploma te nemogućnosti upisa na bh. univerzitete. Oni koji uspiju da upišu studije na državnim ili privatnim fakultetima, moraju platiti visoke školarine kao ostali strani državljani”, kazao je na kraju intervjua za Fenu Arsim Tarik Saliji, analitičar s Kosova i sekretar Udruženja Bošnjaka Kosova u Sarajevu.


Zapad ne zna kako da se izbori sa Rusijom\nM. D. 22. oktobra 2016. 12:34\nZapad je u sve većem strahu kad je reč o Rusiji na čelu sa predsednikom Vladimirom Putinom, i dok nemačka kancelarka Angela Merkel upozorava da bi Evropska unija mogla da veoma brzo odgovori po pitanju ruskih akcija u Siriji, Zapad još ne zna kako da postupi, piše danas slovenački list „Delo“.\n„Najveći kritičari smatraju da najnovije tenzije umnogome predstavljaju odraz unutrašnjih problema zemlje koja je svoje socijalno osiguranje zasnovala na prodaji fosilnih goriva i njenog lidera koji ne planira da se povuče sa autoritarne vlasti posle 16 godina“, navodi list.\nU skladu sa takvim stavom, Sovjetski Savez se raspao zato što su diktatorstva i centralno planirana ekonomija gušili kreativnost ljudi, dok je Zapad iznedrio pojedince poput osnivača „Epla“ Stiva Džobsa i kanadsko-američkog biznismena i izumitelja Ilona Maska, primećuje „Delo“.\n„Istina je, doduše, da je deo zapadne populacije zastranio zbog globalizacije, što se najbolje vidi kod pristalica Donalda Trampa, Bregzita i ekstremnih evropskih nacionalista“, napominje slovenački list.\nUprkos tvrdnjama Merkelove, Zapad i dalje nema ideju šta da radi, pri čemu spoljnopolitički minimalizam predsednika SAD Baraka Obame u pogledu Moskve nije zadobio mnogo poštovalaca, dok na površinu izbijaju nuklearne i druge pretnje Rusije, a svetska udržanost se vratila strateškom vokabularu, zaključuje „Delo“.\nKakav niz slovenackih gluposti


SARAJEVO , Uprava za inspekcijske poslove FBiH je Direkciji za robne rezerve FBiH naredila da ulje sunce, koje je prije nekoliko dana plasirala na tržište, odmah povuče iz prodaje i uskladišti u Uljari “Konzum” u Bihaću, saopšteno je juče iz Uprave.\nIstovremeno je zabranila i korištenje pšenice koja je uskladištena u 10 silosa širom FBiH.\n“Zavod za javno zdravstvo u FBiH je analizom urađenom po nalogu Uprave utvrdio da ulje nije štetno po zdravlje, ali je proizvedeno od uljane repice”, piše u saopštenju, u kojem je navedeno da je dodatnim provjerama utvrđeno da je Uljara “Konzum” u periodu novembar-decembar ove godine uvezla pet cisterni ulja od uljane repice.\nUtvrđeno je i da je ova uljara u novembru prošle godine svoje strojeve prodala određenoj firmi u Prizrenu na Kosovu, pa je pakovanje ulja vršila Uljara “Alem” koja nema verifikaciju mjerila, te je tako utvrđeno da je Uljara “Konzum” neovlašteno koristila i bar-kod.\nPremijer FBiH Nedžad Branković juče je, prije ovog saopštenja, izjavio da probleme vezane za ulje treba posmatrati u svjetlu konačnih rezultata intervencije Direkcije robnih rezervi FBiH.\n“Činjenica je da je intervencija uljem iz robnih rezervi po cijeni od 2,45 KM za litar dovela do toga da se na tržištu pojavi ulje sa cijenom manjom od ove”, kazao je Branković.\nMinistar trgovine Desnica Radivojević najavio je da će u naredni četvrtak na sjednici Vlade FBiH u Mostaru biti razmatrana nova informacija direktora Direkcije robnih rezervi.\nDirektor Direkcije robnih rezervi Hrvoje Dragoje juče nije bio dostupan.\nNekvalitetno 1.200 tona pšenice\nUprava za inspekcijske poslove završila je kontrolu u dva od 11 silosa u kojima se čuva pšenica Direkcije za robne rezerve. Utvrđeno je da je u jednom 1.200 tona pšenice nekvalitetno, dok je u drugom pregledanom pšenica uredna.\n“Zabranjena je upotreba pšenice iz svih nepregledanih silosa jer postoji opravdana sumnja da i ono nije dobrog kvaliteta”, piše u saopštenju.Izvor,”Nezavisne n.”


KlaniČari obeĆali da Će otkupiti sve svinje - Glas Podrinja\nKlaniČari obeĆali da Će otkupiti sve svinje\nPredstavnici klaničarske industrije obećali su da će od domaćih proizvođača otkupiti postojeće količine tovljenih svinja, saopštila su prosle sedmice Ministarstva poljoprivrede, trgovine i privrede Srbije.\nKako se navodi u zajedničkom saopštenju, to obećanje konstatovano je na sastanku ministarke poljoprivrede i zaštite životne sredine Snežane Bogosavljević Bošković sa ministrom trgovine, turizma i telekomunikacija Rasimom Ljajićem i ministrom privrede Željkom Sertićem.\nOni su održali sastanak radi podrške domaćim proizvođačima poljoprivrednih i prehrambenih proizvoda.\nNa sastanku je dogovoreno da se preduzmu i u najkraćem vremenskom roku aktiviraju sve zaštitne mere koje su na raspolaganju, navodi se i dodaje da će resorna ministarstva nastaviti svakodnevno da prate stanje na tržištu.\nOdgajivači svinja u Srbiji tražili su reagovanje nadležnih zbog niskih otkupnih cena svinjskog mesa, koja je oko 115 dinara po kilogramu. Odgajivači tvrde da je prihvatljiva cena 160 dinara i da je do pada cena došlo zbog preteranog uvoza, uz napomenu da su pred praznike klaničari uvezli 20.000 tovljenika.


You are here: Home / Kultura / Konferencija “Evropski muzej godine” u Sarajevu\nMinistar kulture i sporta Kantona Sarajevo Mirvad Kurić poručio je na ceremoniji otvorenja da muzejske aktivnosti prelaze granice uspostavljene političkim ili geografskim ograničenjima.\n“Kultura se izdiže iznad nacionalnog i regionalnog te postaje globalna. Vjerujem da je Sarajevo mjesto gdje treba da razgovaramo o izazovima koji stoje pred Evropom”, rekao je Kurić.\nKonferencija ove vrste, koja se održava 40 godina, dešava se prvi put u Sarajevu. Predsjednica Evropskog muzejskog foruma Jette Sandahi, izvršna direktorica Muzeja ratnog djetinjstva iz Sarajeva Amina Krvavac i direktor Zemaljskog muzeja Mirsad Sijarić ukazali su na važnost ovog skupa za bosanskohercegovačku kulturnu scenu te naglasili ljepotu grada domaćina, koji će za ovu priliku okupiti oko 250 učesnika iz više od stotinu evropskih muzeja.\nOvo je i prvi put da je domaćim muzejima ukazana prilika da predstave svoj rad i aktivnosti u zvaničnom programu EMYA konferencije.\nO inovacijama na evropskoj muzejskoj sceni\nIako ima ulogu umrežavanja i učenja, skup se prvenstveno organizuje s ciljem prepoznavanja i nagrađivanja onih muzeja čiji pristup pokazuje posebnu inovativnost, ali i zalaganje za vrijednosti tolerancije i poštivanja ljudskih prava.\nZa nagrade nominovano 40 muzeja\nManifestacija se organizira od 1977. godine, kada Evropski muzejski forum počinje predstavljati rad evropskih muzeja te poticati njihovu izvrsnost i kvalitet. Konferencija danas predstavlja jedan od najprestižnijih događaja na kulturnoj i muzejskoj sceni, koji omogućava razmjenu iskustava i dobrih praksi stručnjaka iz čitave Evrope.\nRealizaciju događaja podržali su Turistička zajednica Kantona Sarajevo, Delegacija Evropske unije u Bosni i Hercegovini i Ministarstvo kulture i sporta Kantona Sarajevo.\nKonferencija “Evropski muzej godine” trajat će do 25. maja, a njen radnio dio počet će sutra ujutru u UNITIC-u.\nPelosi optužila Trumpa za zataškavanje, ali je protiv opoziva 22.05.2019.


Strane firme iz sramnog razloga odbijaju da ulažu u Srbiju, a krivi smo mi sami - Sputnjik Srbija\n07:07 21 Februar 2020\n15:57 26.07.2017 (osveženo 14:40 07.08.2017) Preuzmite kraći link\nPripremajući se za pristup EU, Srbija je usvojila niz zakona iz oblasti zaštite životne sredine, ali ih ne primenjuju u potpunosti. Ima li Srbija šanse da dostigne nivo razvijenih zemalja, za kojima u ovoj oblasti kasni 25 godina, u emisiji „Energija Sputnjika“ Jelica Putniković razgovarala je sa ministrom Goranom Trivanom.\nOn smatra da je osnivanje Ministarstva za zaštitu životne sredine izuzetno važna politička odluka, jer je država konačno shvatila da ulaganje u životnu sredinu nije trošak, već investicija.\n„Postoje firme za koja lično znam da nisu pristale da dođu i ulažu ovde, jer Srbija nije rešila ključna ekološka pitanja“, kaže ministar i dodaje da je prvi zadatak njegovog tima da uvede u red firme koje zagađuju Srbiju.\n„Snažno ću se potruditi da inspekcija koja postoji na svim nivoima vlasti, a naročito Inspekcija za zaštitu životne sredine pri Ministarstvu, bude mnogo agilnija, brojnija, bolje opremljena. Da se ljudi nauče metodama i postupcima. Moramo puno da uložimo u inspekciju, da bi njen rad dao efekat. Moj tim i ja ćemo insistirati na onome što sam uspeo u Beogradu, nije stvar u tome da samo nekoga kaznite za nešto što je uradio, standardi su poznati, zakon ih je propisao, moramo da krenemo od dobronamernih saveta ljudima koji nisu ni svesni šta rade“, kaže ministar Trivan.\nOn podseća da je u Beogradu 2009. godine kao sekretar za zaštitu životne sredine uveo pravilo da prvi i drugi dolazak inspekcije nije kažnjavajući, kako bi ljudi znali šta da čine. Ta praksa je dala rezultate i sada će se primenjivati u celoj Srbiji.\nPored inspekcije, dugo ključno pitanje za novo Ministarstvo su projekti. Da nam u ovom trenutku neko pokloni 500 miliona evra za fabriku za prečišćavanje vode ne bi mogli da ih prihvatimo, jer nemamo projekat, objašnjava Trivan. Treći segment delovanja, odnosno ulaganja u budućnost, jeste privatno–javno partnerstvo. Najbolji primer je slučaj deponije u Vinči, objašnjava Goran Trivan.\n„Resurs ostaje u vlasništvu Beograda, ’Gradska čistoća‘ nastavlja da postoji, imate privatnog partnera koga ste izabrali pod određenim uslovima na određeni broj godina, on mora da uloži 300 do 400 miliona evra u 20 ili 30 godina. Treba dati ljudima da imaju svoj interes u tom poslu, ali treba i visoko postaviti lestvicu ekoloških standarda, a mi smo je u Beogradu postavili najviše moguće.“\nStručnjaci kažu da bi Srbija, s obzirom na resurse koje ima, pametnim ulaganjem mogla da postane lider u zaštiti životne sredine u ovom delu sveta. Na tu temu ministar je nedavno razgovarao sa predstavnicima Ruske Federacije i dogovorio je saradnju, posebno na nivou Beograda i Moskve.\n„Bio sam u Moskvi, obišao njihov sekretarijat, departman kako oni kažu, za životnu sredinu. Naša javnost nema predstavu o tome koliko oni rade na tim pitanjima, naši pristupi se razlikuju zbog različite količine resurse kojima raspolažemo. Poznato da je Rusija zemlja sa najvećim resursima na svetu“, podseća sagovornik „Energije Sputnjika“.\nOn dodaje da je sa Ruskom Federacijom neophodno nastaviti i saradnju u oblasti nauke, te da je ona u potpunom skladu sa našom potrebom da imamo mir u regionu. Ekologija je najbolje sredstvo za tako nešto, jer u njoj nema predrasuda, kaže Trivan.\nOn je u emisiji „Energija Sputnjika“ govorio i o inicijativi Vlade Srbije da se mladim bračnim parovima dodeli zemljište kako bi se bavili poljoprivrednom proizvodnjom. Ekologija je poluga razvoja, odlaze novi mladi ljudi koji to veoma dobro razumeju.\n„Srbija spada u jedno od 40 najbogatijih područja na planeti, najbogatijih biodiverzitetom. Ako to ne umemo da sačuvamo onda je sve propalo. Ali nećemo dozvoliti da to propadne. U potpunosti sam optimista da mi to možemo da uradimo“, kategoričan je ministar.


KAIRO - Muhamed Morsi nije više predsjednik Egipta. Njega je večeras svrgnula egipatska vojska dok je na ulicama Kaira odluku čekalo stotine hiljada demonstranata.\nMorsijevi protivnici počeli su slavlje na trgu Tahrir. Nije poznato kako će se situacija odvijati budući da protestuju i pristalice sada već bivšeg predsjednika Egipta.\nPomoćnik predsjednika Morsija je saopštio da "vojni udar ne može uspjeti protiv narodnog ustanka bez prolijevanja krvi".\nU saopšenju se takođe dodaje da je "narod odbio rješenja koja neke strane pokušavaju provesti". Vojni ultimatum predočen predsjedniku Muhamedu Morsiju je povučen, a više stotina hiljada ljudi je opet izašlo na ulice.\n"Greška koja ne može biti prihvatljiva, i ovo kažem kao predsjednik svih Egipćana, jeste zauzimanje strana. Pravda nalaže da se trebaju saslušati glasovi mase sa svih strana trga Tahrir", rekao je Mursi.\nVojni lideri, koji su obećali da će ponovo uspostaviti red u zemlji koju potresaju demonstracije zbog Morsijeve islamističke politike, uputili su poziv na borbu u saopštenju naslovljenom "Posljednji sati".\nOni su rekli da su spremni da proliju krv u borbi protiv "terorista i budala" nakon što je Morsi odbio da podnese ostavku.\n"Ima samo jedna stvar koju možemo da uradimo: da stanemo između tenkova i predsjednika. Nećemo dozvoliti da vojna mašinerija ponovo maltretira egipatski narod", izjavio je za Rojters portparol Gehad El-Hadad.\nMorsi kao faraonGodina dana Morsijeve kratke vladavine biće upamćena po pokušajima da sebi obezbijedi široka ovlašćenja, koja su njegovi kritičari upoređivali sa faraonskim.\nU politički život ušao je kao nepoznat član Muslimanskog bratstva, ali nije važio za "čovjeka ideja" te grupe, već više za nekog ko samo sprovodi politiku, ocjena je svjetskih agencija.\nMorsijev dekret je ugrozio ionako poljuljane odnose sa sekularnom opozicijom koja mu je zamjerila da je "uzurpirao sva državna ovlašćenja i proglasio se novim egipatskim faraonom".


Zašto raste skepticizam prema prema pridruživanju Srbije Evropskoj uniji - Izazov\nZašto raste skepticizam prema prema pridruživanju Srbije Evropskoj uniji\nRadio-televizija Srbije\t 14. juna 2022. 20:02\nPravno neobavezujuća rezolucija Evropskog parlamenta Srbiji, izemđu ostalog, preporučuje obavezu usklađivanja sa sankcijama Unije prema Rusiji. Stav iznet u izveštaju Odbora za spoljne poslove nije novost, a više puta čuo se i odgovor Srbije na taj zahtev.\n"Neki nama nisu ni otvorili to Poglavlje 31 zato što su govorili da smo nespremni za to, a danas od nas traže da imamo 100 odsto usaglašenosti sa tom politikom za koju nam nisu ni otvorili čak ni poglavlje", kaže Aleksandar Vučić, predsednik Srbije.\n"Teritorijalni integritet je postao dve reči ili sintagma najomiljenija upravo kod zapadnih predstavnika. Ja samo ponavljam ono što oni govore – sva žestina kojom se zalažu za teritorijalni integritet Ukrajine, ja čak i ne sa tolikom žestinom, mnogo tišim glasom, ali sa jednakom odlučnošću, zalažem se za teritorijalni integritet Srbije. I ništa više od toga, ali ništa manje od toga", kaže Vučić.\nViše od do sada poznatog stava Evrope po pitanju rešenja kosmetskog problema iznet je u predstavljenom izveštaju. Navodi se da konačni sporazum između Beograda i Prištine treba da bude zasnovan na međusobnom priznanju.\n"Mi smo to čuli od nemačkog kancelara Šolca. I dalje u zvaničnom pregovaračkom okviru stoji puna normalizacija odnosa Beograda i Prištine ili Kosova i Srbija, kako neki od njih kažu dakle, ali nigde se ne govori o međusobnom priznanju. Naše je da pokušavamo da razgovaramo o stvarima koje su normalne", kaže Vučić.\n"Što se nas tiče mi smo potpuno spremni za otvaranje klastera 3 konkurentnost i inkluzivni rast, međutim, jasno je bilo da nećemo otvoriti klaster u junu upravo zbog neusklađivanja sa režimom restriktivnih mera. Nisam baš optimista ni što se tiče drugih, ali ima vremena do kraja godine", kaže Jadranka Joksimović, ministarka za evropske integracije.\nČeka nas, dodaje ona, mnogo izazova – energetska, prehrambena i svaka druga kriza koju moramo zajedno da rešavamo i zato je važno da Srbija čvrsto bude na evropskom putu".\nU evropski put veruje sve manje građana Srbije. Podrška pridruživanju, kažu zvaničnici, i dalje pada. Kao glavne uzorke vide sve češće pritiske iz Brisela i sve sporiji i duži put ka njemu.\nDa bi zatišje trebalo da se prekine prethodnih dana sve glasnije govore evropski zvaničnici – iz Podgorice poruku da Zapadni Balkan treba da bude prioritet šalje predsednik Evropskog saveta Šarl Mišel. Dan ranije u Beogradu slični stav izneo je austrijski šef diplomatije.\n"Tu ima dve stvari. Jedno je da ovaj region ipak bude u fokusu u budućosti kada je reč o perspektivi ulaska u EU. I drugo ide se u susret nečemu što bih rekao da je francuski predlog. Dakle, vezano za političku organizuju ili kako je Makron nazvao tu inicijativu, da ipak krug zemalja da dođe u poziciju da podigne nivo saradnje sa Unijom u situaciji kada politika proširenja još nije na agendi EU", kaže Zoran Milivojević, diplomata.\nNa put ka punopravnom članstvu Srbija je krenula 2012. kada je zvanično dobila status kandidata. I tada se prognoziralo da je pred našom zemljom dug put usaglašavanja sa zakonodavstvom Evropske unije. Ono što se ni deceniju kasnije ne vidi jasno je gde je i kada njegov kraj.


Gorivo poskupljuje za tri dinara?\tčetvrtak, 05 januar 2012 09:11\tUkoliko se primena novog pravilnika o minimalnim tehničkim uslovima za trgovinu naftom i naftnim derivatima, kojim se propisuje da vlasnici pumpi imaju skladišta kapaciteta od 5.000 kubika, uskoro ne odloži, gorivo bi u maloprodaji moglo da poskupi za najmanje tri dinara.\tObjavljeno u\nOpširnije...\tTrgovci poštuju uredbu Vlade o nižim maržama\tčetvrtak, 05 januar 2012 09:02\tInspektori tržišne inspekcije juče su prvi put kontrolisali primenu uredbe o ograničenju trgovačke marže na 10 odsto i obišli centrale velikih trgovinskih lanaca, njihove radnje i male trgovce.\tObjavljeno u\nOpširnije...\tOtvoren Sajam nameštaja, popusti do 40 odsto\tutorak, 13 novembar 2012 10:10\tJubilarni, 50. Međunarodni sajam nameštaja, opreme i unutrašnje dekoracije, koji je okupio više od 500 domaćih i inostranih izlagača, otvoren je danas na Beogradskom sajmu. Objavljeno u\nOpširnije...\tViše penzije\tčetvrtak, 08 novembar 2012 13:08\tPenzioneri tokom novembra meseca mogu da očekuju veće penzije jer je odlukom Vlade Srbije predviđena povišica za dva odsto u odnosu na dosadašnja primanja penzionera.\tObjavljeno u\nOpširnije...\tZimska garderoba do 500 evra\tutorak, 06 novembar 2012 18:36\tLetovanje, početak školske godine, spremanje zimnice, sve je to uticalo na porodični novčanik.\tObjavljeno u\nOpširnije...\tTurski investitori posetili Sandžak\tponedeljak, 05 novembar 2012 19:12\tMinistar u Vladi Srbije, dr Sulejman Ugljanin primio je delegaciju turske kompanije Albajrak grup iz Istambula.\tObjavljeno u\nOpširnije...\tTurci posetili FAP\tponedeljak, 05 novembar 2012 12:52\tU organizaciji kancelarije za održivi razvoj nedovoljno razvijenih područja Vlade Republike Srbije, FAP u Priboju i prijepoljsku livnicu sa nadgradnjom posetili su predstavnici turske kompanije Albajrak.\tObjavljeno u\nOpširnije...\tLidl i u Novom Pazaru\tponedeljak, 21 oktobar 2013 20:55\tNemačka trgovačka kompanija Lidl otvoriće svoje predstavništvo u Novom Pazaru uz podršku Ministarstva za spoljnu i unutrašnju trgovinu i telekomunikacije.\tObjavljeno u\nOpširnije...\tTurci ulažu u Prijepolje\tpetak, 02 novembar 2012 14:20\tGrupu turskih investitora udruženja KASIAD ugostio je predsednik opštine Prijepolje Emir Hašimbegović sa ostalim predstavnicima lokalne samouprave.\tObjavljeno u\nOpširnije...\tMladi preduzetnici dobili sredstva za pokretanje preduzeća\tutorak, 30 oktobar 2012 18:55\tAmerička agencija za medjunarodnu saradnju USAId i grad Novi Pazar dodelili su danas 8000 dolara mladim preduzetnicima iz Novog Pazara kako bi pokrenuli svoje preduzeće ili ojačali poslovanje postojećih preduzeća i tako stvorili uslove za otvaranje novih radnih mesta u svojoj zajednici.\tObjavljeno u\nSprečen bankrot države, usvojen restriktivan budžet za 2013.\tKompanije A.S.A. prezentovala rad budućeg reciklažnog centra u Novom Pazaru\tSlab odziv poljoprivrednika za subvencionisano gorivo\tOko 150 radnih mesta ponuđeno na Sajmu\tStartPrethodna567891011121314SledećaKraj\tStrana 10 od 31\tEkonomija - više


Opozicija traži ravnopravnu zastupljenost na RTS-u\nBeta\t 14. novembra 2016. 15:50\nPredstavnici opozicionih stranka danas su od čelnika Radio-televizije Srbije (RTS) zatražili objektivno informisanje i ravnopravnu zastupljenost opozicije u informativnom programu javnog servisa i najavili proteste ako se ti zahtevi ne ispune.\nVeselinović je novinarima posle sastanka, koji je trajao oko sat i po, naveo da je razgovor sa čelnicima RTS-a protekao u pristojnom tonu, ali da su potrebna dela a ne obećanja.\n“Mesec dana je rok da vidimo hoće li se stvari promeniti”, kazao je Veselinović i dodao da će opozicija posle toga razmotriti sve vidove borbe, pa i proteste.\nOn je dodao da razume da su oni pod pritiskom, ali da javni servis ipak mora da poštuje gradjane Srbije i radi u njihovom interesu.\nMilojičić je rekao da ne može da se kaže da je RTS pravi javni servis i da izveštava u punom interesu gradjana, kao i da će DS nastaviti da podržava zajedničke akcije opozicije, a Samofalov je rekao da se nada da je današnja akcija samo uvertira za dogovor opozicije o zajedničkom predsedničkom kandidatu i najavio uskoro novi sastanak opozicije u sedištu SDS-a.


Zatvaranje kineske luke dodatni problem u doba korone\nNingbo Džušan, jedna od najprometnijih luka u Kini po obimu i treća najveća kontejnerska luka na svetu posle Šangaja i Singapura, zatvorila je jedan kontejnerski terminal, zato što je jedan lučki radnik oboleo od virusa korona, što bi moglo da izazove nove probleme u transportu i dodatno poskupljenje kineske robe. Nebojša Đekić, direktor prodaje i razvoja kompanije „Kargo-partner” u Srbiji, kaže da bi prošlonedeljno zatvaranje terminala, kroz koji saobraća četvrtina ukupnog terete te luke mogla da izazove ozbiljne dugoročne posledice. Kada je reč o našoj zemlji, između 50 i 60 odsto robe koja dolazi iz Kine, transportuje se preko ove luke i ona se trenutno uglavnom preusmerava na šangajsku. Ali takođe i roba, koja se izvozi iz Srbije upravo stiže ovde, tako da na primer desetak\n13.07.2021 u 12:13\nOgromni planovi za Prahovo, jednu od ključnih tačaka razvoja\nPredsednik Aleksandar Vučić izjavio je danas da je luka Prahovo veoma važna i da država ima ogromne planove za Prahovo i spremna je da uloži veliki novac, jer je to jedna od ključnih tačaka razvoja i velika je stvar za Srbiju ako se uspe u revitalizaciji tog područja. Na konstataciju novinara da je jedan od važnih infrastrukturnih projekata i vađenje potopljenih brodova kod Prahova, Vučić je rekao da to jeste veoma važno, da su planovi za Prahovo veliki i da bi u narednih mesec ili dva trebalo da država definiše svoje zahteve i potrebe, kako bi se taj posao obavio. „Sa pravljenjem industrijske zone u Prahovu, dovođenjem velikih kompanija, dobili bismo dodatni izlaz, ja kažem na naše more, jer nas to približava i Crnom moru, povezuje sa svima i omogućava lakši prevoz baržama i brodvima\n09.02.2021 u 08:37\nGeopolitičke igre sa grčkim lukama\nJedna od najsavremenijih ruskih fregata, „Admiral Kasatonov”, s pratećom flotom doplovila je sredinom prošle nedelje do luke Pirej u okviru „radne posete”, kako je najavila ambasada Rusije. Tako je ruska fregata bila u grčkoj luci koja je pod kontrolom kineske državne kompanije, udaljenom samo pet milja od luke Ratne mornarice Grčke, piše konzervativni atinski lust „Katimerini”, ukazujući na geopolitičko i privredno takmičenje za grčke luke, u kojem učestvuju sve velike sile. Kompanije SAD, Kine, Rusije, ali i Izraela, Italije i Nemačke, već kontrolišu, pretenduju ili planiraju da pretenduju na grčke luke od Aleksandrupolisa na severoistoku Egeja, do Iraklia na Kritu, na jugu, i od Igumenice, na severu Jonskog mora, do luka Astakos, Volosa i Kavale. Preko nezavisnih američkih


„AVIV PARK“: Izbor za mis novogodišnje jelke i darovi za decu bez roditeljskog staranja – Zrenjanin\n„AVIV PARK“: Izbor za mis novogodišnje jelke i darovi za decu bez roditeljskog staranja\n23/12/2017 08/01/2018 List Zrenjanin\nNa današnjoj humanitarnoj manifestaciji „Izbor za najlepšu jelku Zrenjanina“ održanoj u „Aviv parku“, u kojoj je učestovao veliki broj gradskih firmi i institucija, prikupljeno je 360 paketića za decu bez roditeljskog staranja.\nSakupljeno je najviše paketića do sada, a pokloni će biti uručeni Centru za socijalni rad koji će ih dodeliti deci. U ime Grada Zrenjanina jelku su kitili zamenik gradonačelnika Saša Santovac i pomoćnik gradonačelnika Duško Radišić, a pridružili su im se ,,List Zrenjanin“, osnovna škola ,,Petar Petrović Njegoš“, Centar za socijalni rad, Sportski savez Grada, Crveni krst, portal „I love Zrenjanin“, televizija„Santos“, „Golden bjuti šop“ (Golden beauty shop), prodavnica za kućne ljubimce „Ariston pet“ kao i mnogi drugi.\nDeca su se takođe odazvala u velikom broju i upravo su ona bila u ulozi stručnog žirija koji je ocenjivao jelke koje su ukrašavali predstavnici firmi i ustanova. Na osnovu njihovih glasova na četvrtom mestu se našla jelka Crvenog krsta, treće je zauzeo Sportski savez Grada Zrenjanina, a drugo mesto je pripalo jelci OŠ „Petar Petrović Njegoš“. Titulu najlepše jelke i prateći ček od 10.000 dinara osvojio je Centar za socijalni rad – Dnevni centar za decu i omladinu sa invaliditetom „Alternativa“.\nMališane su na bini zabavljali muzičari i animatori, pevale su se novogodišnje pesme, a neizostavna je bila i poseta Deda Mraza.\nDanka Gladović, direktorka marketinga u „Aviv parku“ svima se srdačno zahvalila na učešću, pozitivnoj energiji i velikom broju prikupljenih paketića.\n← ZASEDALA SKUPŠTINA GRADA ZRENJANINA: Usvojen budžet i planovi rada javnih preduzeća i ustanova\nSAŠA JANKOVIĆ U ZRENJANINU: Beogradski izbori mogli bi da donesu preokret →


Klanjana dženaza u Potočarima, reis Kavazović uputio snažnu poruku U Memorijalnom centru Potočari klanjana je dženaza za devet žrtava genocida u Srebrenici, čije će duše nakon 25 godina od zločina pronaći smiraj.\n11. 07. 2020. u 14:05 Face.ba\nU Memorijalnom centru Potočari klanjana je dženaza za devet žrtava genocida u Srebrenici, čije će duše nakon 25 godina od zločina pronaći smiraj.\n"Kolika je bila silina zla koja se obrušila na Srebrenicu govore nam i poteškoće s kojima se susrećemo i danas. Sada mnogo jasnije vidimo da se zlo genocida i Srebrenice ne može lako savladati i da će njegov otrov još dugo kružiti. No, život se obnavlja, istina razgoni tamu koja bi htjela vječno vladati ovim gradom. Vjerujem da će muslimani, katolici, Jevreji i pravoslavci naći način da razumiju jedni druge i da jedni drugima pomogne", kazao je Kavazović.\nPotcrtao je da svi dobri ljudi sa svih strana trebaju pomoći Srebrenici, "ne tako što će šutjeti nego što će priznati odakle je zlo došlo".\nPreživjeli Srebreničani, članovi porodica ubijenih, prijatelji i komšije na rukama su prenijeli zelene tabute sa posmrtnim ostacima do mezara.\nZa devetu žrtvu porodica je naknadno dala saglasnost.


Vučić: Poručeno nam je iz EU da budemo ponizniji, država će obezbediti i treću dozu vakcine ako treba – Dnevni Magazin\nVučić: Poručeno nam…\nVučić: Poručeno nam je iz EU da budemo ponizniji, država će obezbediti i treću dozu vakcine ako treba\nOdgovarajući na pitanja na TV Pinku o Izveštaju Evropskog parlamenta, predsednik je istakao da se Srbija nalazi na evropskom putu, a da je bilo smešno pominjanje “Telekoma” u Izveštaju.\nVučić je upitao da li i kada je reč o “Telekomu” sporno snimanje serija koje su uspešne, ili što se na tržištu bori za svoje mesto, što neće da dozvoli da propadne i nestane? “Ne razumem šta je smisao?”, istakao je predsednik.\nKada je reč o slučaju “Jovanjica”, koji se pominje u Izveštaju, Vučić je kazao da su donete prvostepene presude i da očekuje da će uskoro biti donete i konačne.\nO Kriku i Crti koji su takođe apostrofirani, naglasio je da je važno da niko njima ne preti, da niko ne izgovara njihove adrese, brojeve telefona, da mogu da rade šta hoće.\n“Mislim sve najgore o njima, u lice mogu da im kažem koliko laži su izneli, koliko su pristrasni. Ali niko ne sme da im preti i da ih ugrožava”, poručio je predsednik.\nVučić je kazao da je predsednik svih građana i da kao politički akter ima pravo da odgovori na neistine, ali da nikada neće dozvoliti da poslanici, i političari iz njegove stranke ili drugih ugrožavaju njihovu bezbednost ili pravo na rad, na informisanje ili dezinformisanje.\n“Štampa u Srbiji je slobodna, kao što imamo pravo da odgovorimo, ali to mora da bude na pravi, civilizovan način”, naglasio je predsednik.\n“Sutra primam kinesku vakcinu, brže pada broj zaraženih”\nGovoreći o vakcinaciji, Vučić kaže da će sutra u Rudnoj Glavi primiti kinesku “Sinofarm” vakcinu i da je odlagao sa vakcinacijom samo zato što je čekao da broj revakcinisanih u Srbiji pređe milion. Dodao je da je do sada u Srbiji revakcinisano 1,1 milion građana.\nKaže da nema nikakve “zavere” u tome što je ranije najavio da će se vakcinisati u Žagubici ili Merošini, već da je izabrao Rudnu Glavu kako bi video narod koji tamo živi, svega nekoliko stotina ljudi ili eventualno nešto više od 1.000 građana zajedno sa zaseocima.\n“Sutra ću da primim “Sinofarm” vakcinu i hvala Kinezima što su nam isporučili još pola miliona vakcina. Verujem da će i veliki broj ljudi u Srbiji prihvatili vakcinaciju, jer nas to spasava”, naglasio je Vučić.\nKaže da padaju brojevi zaražnenih, kao i brojevi ljudi na respiratoru, mada nešto sporije, dok je za smanjenje broj preminulih potrebno više vremena.\n“Broj zaraženih nešto brže pada u poslednjih 48 sati”, naglasio je predsednik dodajući da je u ponedeljak uveče prošle sedmice bilo 31 odsto zaraženih, dok je danas to 22,8 odsto. Napominje da je pre bilo potrebna čitava nedelja da se smanji broj zaraženih za jedan odsto, dok sada to ide nešto brže na dole.\n“Videćemo narednih dana da li će se tako nastaviti, ako se tim tempom nastavi onda verujem da ima šanse za daljim ukidanjem mera i za slobodniji život. To je dobra vest”, naglasio je Vučić.\nKaže da će se tek videti da li će biti potrebno da se građani vakcinišu možda i tri ili četiri puta godišnje i da “Sinfoarm” i “Fajzer” već idu na treću vakcinu.\nPredsednik je poručio da će Srbija svakako obezbediti i treću vakcinu građanima, ako tako bude odlučeno.\nPodsetio je da će Srbija sama praviti vakcine i dodao da će fabrika biti izgrađan nedaleko od aerodroma “Nikola Tesla” u Surčinu.\nTako će se u toj fabrici prozivoditi 25 do 30 miliona doza vakcina godišnje, kazao je Vučić dodajući da će to biti dovoljno za snabdevanje Srbije i regiona.\n“Prvi paketi sa vitaminima kreću u ponedeljak”\nVučić je najavio da prvih 700.000 paketa sa vitaminima penzionerima kreće u ponedeljak.\nIste pakete će, kazao je, primiti osim penzionera i medicinski radnici, trudnice i porodilje.\nPenzionerima će, pojasnio je, paketi biti dostavljeni poštom, na vrata.\nPovodom kritika da je reklamirao paket vitamina za penzionere i da se neko u to “ugradio”, Vučić je rekao da je sam kriv jer je predstavio samo jedan od bar pet paketa.\nNisu, kazao je, mogli da obezbede sve vitamine od jednog proizvođače, pa su ugovor potpisali sa devet.\n“Voleo bih da ovakve serije sačekaju veću istorijsku distancu”\nPovodom serije “Porodica” o hapšenju Slobodana Miloševića, Vučić je rekao da je ona, bez sumnje proizvela emociju kod ljudi, a da se njemu lično nije dopalo to što nije pušten istorijsko-politički kontekst, odnosno muke sa kojima su se u to vreme suočavali Milošević, ali i Zoran Đinđić.\nVučić je rekao da je serija, bez želje da se meša u umetničke slobode, proizvela u društvu emocije kod ljudi – kod onih koji su neko vreme podržavali Miloševića, dodatni gnev ljutnju i bes zbog onih koji su ga izručili Hagu, a kod drugih iste emocije, ali zbog godina patnje.\n“Nisam spreman da sudim ni scenaristi, reditelju, umetnicima, oni su svoj posao radili profesionalno, ali bih voleo da neko sačeka još 15-20 godina, možda i 50, da bude veća istorijska distanca, pa da se te serije snimaju”, rekao je Vučić.\nDodao je da se njemu nije dopalo što nije pušten istorijsko-politički kontekst, odnono muke i problemi sa kojima se suočavao Slobodan Milošević – zašto je morao u sukob sa NATO-om, gde se lomio, da je morao da izgubi državu, ili terioriju, ljudske živote…\n“Nisu ni muke Zorana Đinđića predstavljene, težak izbor da li da ga izručuje ili ne, ali ne zbog ličnog odnosa, već zbog odnosa prema državni, narodu, šta donosi budućnost, isto i sa Koštunicom”, rekao je Vučić.\nDodao je da bi voleo da su i njihove misli i dileme i istorijske okolnošti možda bolje analizirane, nego da li je Milošević svake tri sekunde grlio Miru Marković. Reč je, kaže, o istorijskim ličnostima koje ni u jednom trenutku ne zaslužuju karikaturalni pristup.\nNa pitanje kako je Srbija prikazana u seriji, Vučić je rekao da je pokazano da Srbija nije poštovala sebe, a ljudi na vlasti nisu poštovali svoju reč. “To je činjenica, obećali su Miloševiću da neće ići u Hag, a onda ga na Vidovdan isporučili”, rekao je Vučić.\nIstakao je da je ponosan što nikoga nije izručio Haškom tribunalu. Podsetio je da su lidera radikala Vojislava Šešelja posle oslobađajuće presude vratili u Srbiju, u nadi da će, kaže, spustiti broj glasova SNS-u, koji bi zatim morao u koaliciju sa nekim iz bivšeg DOS-a, ali to nije uspelo.\n“Onda su izdali nalog za Šešelja, Jojića i Radetu, ali pošto ih ne gone za ratne zločine, tražili smo da im sudimo ovde. Naše sudije su postupale po zakonu, a nikad ti nisu dozvolili, da bi nam uvek držali Damoklov mač”, rekao je Vučić.\nVučić posle sastanka sa šeikom Naserom: Srbija brine i o interesima prijatelja\nRaste broj žrtava poplava u Indoneziji i Istočnom Timoru, hiljade ljudi evakuisano


Saopštenje policije povodom hapšenja dekana Fakulteta inženjerskih nauka | Ritam Grada - vesti Kragujevac\nSaopštenje policije povodom hapšenja dekana Fakulteta inženjerskih nauka\nPolicijska uprava u Kragujevcu, povodom jutrošnjeg hapšenja, Miroslava B. (59), dekana kragujevačkog Fakulteta inženjerskih nauka (bivši Mašinski fakultet), oglasila se zvaničnim saopštenjem.\n„Kragujevačka kriminalistička policija je Miroslavu B. (59), dekanu Fakulteta inženjerskih nauka, odredila meru zadržavanja u trajanju do 48 sati, zbog postojanja osnova sumnje da je izvršio krivična dela zloupotreba službenog položaja, falsifikovanje službene isprave i poreska utaja.\nPostoje osnovi sumnje da je Miroslav B., u periodu od aprila 2007. do marta 2013. godine, nakon zaključenih ugovora između Ministarstva nauke i životne sredine i Mašinskog fakulteta u Kragujevcu, prisvajao novac namenjen za naučnoistraživački rad na fakultetu. On je sačinjavao ugovore o autorskom delu na osnovu kojih je podizao novac, a sumnja se da je od dobijenih sredstava, između ostalog, članovima porodice plaćao i telefonske račune. Na taj način Miroslav B. je Ministarstvu nauke i životne sredine i istraživačima na fakultetu pričinio materijalnu štetu od oko 3.700.000 dinara.\nSumnja se i da je dekan Miroslav B. sa raznim privrednim društvima, bez saglasnosti Republičke direkcije za imovinu, zaključio ugovore o zakupu poslovnih prostorija na Mašinskom fakultetu. Novac dobijen za zakup nije uplaćivao u budžet Republike Srbije, čime ga je oštetio za iznos od 37.160.000 dinara. Iz budžeta Republike Srbije zaposlenima je isplaćivao sredstva na ime autorskih dela na koje se obračunava manji porez nego na ime zarada, na osnovu čega je, zbog neobračunatog i neuplaćenog poreza po odbitku, budžet oštetio za preko 7.160.000 dinara.\nPostoje osnovi sumnje i da je Miroslav B., tadašnjoj šefici Službe za računovodstvo i finansije Mašinskog fakulteta u Kragujevcu, nalagao da sačinjavanjem i evidentiranjem fiktivnih računa raznih dobavljača o navodno izvršenim uslugama, preko ličnih bankovnih računa podiže novac. Od ukupnog iznosa, on je 90 odsto (oko 17.950.000 dinara) prisvojio za sebe. U Višem sudu u Kragujevcu, od decembra 2011. godine, vodi se sudski postupak protiv tadašnje šefice Službe za računovodstvo i finansije Mašinskog fakulteta.\nSumnja se da je, izvršenjem ovih krivičnih dela, Miroslav B. za sebe prisvojio oko 20.000.000 dinara, da je Mašinskom fakultetu pričinio štetu od oko 23.500.000 dinara i da je budžet Republike Srbije oštetio za oko 44.300.000 dinara.\nMiroslav B. biće danas, uz krivičnu prijavu, sprovedeni istražnom sudiji Višeg suda u Kragujevcu.“


O nama - KOPLAS\nKOPLAS (Ljubljana) je osnovan 1994. godine kao porodična firma za distribuciju mašina i opreme za obradu lima sa ciljem da pokrije sva tržišta bivše Jugoslavije. U skladu sa rastom poslovanja pokrenuta su lokalna predstavništva u BiH i Srbiji pri čemu je predstavništvo u Srbiji veoma brzo preraslo u kompaniju sa sopstvenim izložbenim, skladišnim i servisnim prostorom i veoma razvijenom tehničkom podrškom.\nKOPLAS je prisutan u Srbiji od 24. januara 2002. godine, kada je osnovano preduzeće KOPLASYU doo. Reorganizacija poslovanja je dovela do osnivanja preduzeća KOPLAS PRO prvog decembra 2008. godine koje je i danas deo KOPLAS grupe. Kao i matična kompanija KOPLAS (Slovenija), KOPLAS PRO je porodična firma što nam omogućava veću fleksibilnost i posvećenost u radu.\nZasnivamo svoju stratešku poziciju na izboru kvalitetnih dobavljača i pružanju servisa, tehničke i tehnološke podrške po licencama proizvođača opreme. Kupcima pružamo uvek kompletno rešenje: od nabavke potrebnih mašina do redovnog snabdevanja potrošnim materijalima i alatima. Pored obuke i servisa pomažemo kupcima u razradi optimalne tehnologije u skladu sa tehničkim sredstvima. Pored aktivnog učešća u razvoju i naučno-istraživačkim aktivnostima strateških partnera (EUROMAC, MATE, SALVAGNINI…) učestujemo i u nizu aktivnosti relevantnih naučnih i akademskih institucija u zemlji i svetu. Svi zaposleni imaju potpunu materijalnu i logističku podršku za stalno usavršavanje: od strukovnih do doktorskih studija. Svesni smo značaja formalnog obrazovanja i praktičnog znanja za ostvarivanje naše misije.\nKOPLAS: broj prodatih mašina\nDatum poslednjeg ažuriranja: Januar 2016\nSlovenija 569 KOPLAS Slovenija\nHrvatska 36 KOPLAS Slovenija\nSrbija 238 KOPLAS Srbija\n- Kosovo 7 KOPLAS Srbija\nMakedonija 13 KOPLAS Srbija\nCrna Gora 5 KOPLAS Srbija\nBroj prodatih mašina na različitim tržištima KOPLAS grupe\nPDV identifikacija: Potvrda o PDV-u\nPotvrda o registraciji kod Agencije za privredne registre: Registracija u APR-u\nPotvrda o izmeni u registraciji APR-a: Rešenje APR – 2015.


ALB: Vakcinacija krajem januara, počele pripreme\nTanjug 5. januara 2021. 12:14\nTIRANA – Albanski premijer Edi Rama očekuje da će vakcinacija u toj zemlji početi u trećoj nedelji januara, ali je dodao da je moguće i ranije, prenosi portal a1on.\n„Nalazimo se realno u veoma pozitivnoj fazi kada je reč o perspektivi početka. Počećemo u trećoj nedelji januara, a nadam se i brže. Obezbedili smo 500.000 vakcina i ovo je bitna aktivnost koja će se odvijati prema utvrđenom kalendaru“, rekao je Rama.\nPonovio je da će vakcinacija početi sa zdrastvenim radnicima.\nAlbanski premijer Edi Rama i ministarka zdravlja i socijalne zaštite Albanije Ogerta Manastirliu bili su danas u obilasku stadiona Er Albanija u Tirani čiji unutrašnji prostor će biti korišćen za vakcinaciju protiv virusa kovid.\nKako je navela resorna ministarka, preduzete su sve mere sa bezbednosnog aspekta, te da su spremni i timovi koji će sprovoditi imunizaciju.\n„Do sada je postavljeno 20 kabina od ukupno 60 za vakcinaciju. Planiramo da vakcinišemo po 60 ljudi na svakih sat. Svakako da će prve vakcine koje pristignu biti date rizičnim grupama prema našem planu imunizacije“, rekla je Manastirliu.\nPostojaće, dodala je ona, i timovi za hitne slučajeve koji će biti postavljeni na određenim mestima.\nNakon Tirane, centri za vakcinaciju će biti otvoreni i u Valoni i u Skadru.


Upozorenje Siriji da ne koristi hemijsko oružje\nZgrade u sirijskom gradu Darja, nedaleko od Damaska, teško oštećene u vazdušnim napadima sirijskih snaga na pobunjenička uporišta\nSjedinjene Države kažu da bi upotreba hemijskog naoružanja od strane vladinih snaga izazvala momentalnu američku reakciju\nAmerička državna sekretarka Hilari Klinton kaže da je ponašanje sirijske vlade “za svaku osudu” i da su njene akcije protiv sirijskog naroda “tragične”.\nGovoreći danas novinarima u Pragu šefica američke diplomatije ponovila je američko upozorenje Siriji da ne koristi hemijsko naoružanje, rekavši da je to pitanje i dalje “crvena linija” čije prekoračenje bi izazvalo momentalnu američku reakciju.\nZapadne sile odbacuju mogućnost direktne vojne intervencije u 20-mesečnoj sirijskoj krizi ali upozoravaju da bi upotreba hemijskog naoružanja od strane sirijske vlade izazvala reakciju.\nDanas u Siriji, opozicioni aktivisti saopštavaju da su vladine snage granatirale predgrađa Damaska, dan posle teških vazdušnih i raketnih napada na područja u rukama pobunjenika.\nPobunjenici nastoje da svoja uporišta po obodu grada spoje u obruč.\nU međuvremenu, američki Državni sekretarijat sapštio je da se nada da će NATO odobriti plan za stacioniranje antiraketnih baterija tipa Patriot duž turske granice sa Sirijom. Turska je zatražila od NATOa te rakete kako bi učvrstila svoju antiraketnu odbranu.\nJedan visoki funkcioner Stejt departmenta rekao je danas da će, ako NATO odobri pomenuti plan, biti potrebno nekoliko nedelja za postavljanje antiraketnih baterija. Ministri inostranih poslova NATO zemalja sastaće se u Briselu u utorak i sredu.\nSirijski saveznik Rusija protivi se tom planu i kaže da on neće poboljšati stabilnost u regionu.


Nastavit ćemo strateško partnerstvo sa EU i NATO-om\n14.09.2019 / 12:59 Politika - Zvizdić na Kongresu SDA\nPredsjedavajući Vijeća ministara BiH i potpredsjednik SDA Denis Zvizdić na današnjem 7. Kongresu te stranke koji se održava u sarajevskoj Zetri predstavio je Rezoluciju o načelima i ciljevima vanjske politike, EU i NATO integracija.\nZvizdićev govor prenosimo u cjelosti:\nPolazeći od činjenice da je Bosna i Hercegovina demokratska evropska država koja ima značajnu ulogu u očuvanju i jačanju stabilnosti, mira i prosperiteta na prostoru jugoistočne Evrope, kao i EU u cjelini; dosljedno poštujući načela pravde, međunarodnog prava, vladavine prava, jednakosti i ravnopravnosti, insistirajući na dosljednoj i cjelovitoj provedbi ranije utvrđenih ciljeva vanjske politike Bosne i i Hercegovine, kao i zakona i odluka koje su donesene, a u čijoj izradi je učestvovala; SDA će aktivno i konzistentno nastaviti sa aktivnostima koje će potvrditi i unaprijediti izgrađeni kredibilitet Bosne i Hercegovine kao pouzdanog saveznika u kreiranju stabilnog regionalnog i euroatlantskog poretka, uvažavajući načela pravde, vladavine prava, jednakosti i ravnopravnosti uz uvažavanje interesa svih država i naroda sa ovih prostora.\nSDA čvrsto stoji na principima nezavisnosti, teritorijalnog integriteta, suvereniteta i međunarodnopravnog subjektiviteta Bosne i Hercegovine, što predstavlja ključnu osnovu, temeljna načela i principe vanjske i euroatlantske politike.\nNastavit ćemo da dosljedno podržavamo principe pravičnosti bazirane na međunarodnom pravnom sistemu, nemiješanju u unutrašnje stvari drugih zemalja, nadmoći diplomacije, bilateralnih i multilateralnih odnosa u rješavanju globalnih problema i konflikata, te uzajamnom prijateljstvu i partnerstvu sa svim zemljama, posebno sa susjedima.\nSDA će posebnu pažnju posvetiti sljedećim vanjskopolitičkim ciljevima Bosne i Hercegovine:\n1. Ravnopravnost i međusobno uvažavanje kroz miroljubivu suradnju i puno uvažavanje odredbi i principa utvrđenih Poveljom i konvencijama Ujedinjenih nacija i konvencijama Vijeća Evrope, posebno Evropskoj konvenciji o ljudskim pravima i osnovnim slobodama.\n2. Nastavak i unapređenje procesa integriranja Bosne i Hercegovine u NATO savez, na bazi do sada postignutih dogovora, usvojenih zakonskih rješenja i donesenih odluka od strane nadležnih državnih institucija, kao i preuzetih međunarodnih obaveza i do sada ostvarenog napretka. NATO integracijski proces, kao pretpostavka sigurnosti, ali i ekonomskog razvoja, te sveukupnog državnog i društvenog napretka, temeljit će se na do sada realiziranim reformama u sektorima sigurnosti i odbrane, iskustvima stečenim u okviru međunarodnih misija očuvanja mira, te mehanizmima saradnje sa NATO-om u okviru Akcionog plana za članstvo (MAP).\n3. Nastavak intenzivnih aktivnosti koje vode ka integraciji Bosne i Hercegovine u Evropsku uniju sa posebnim akcentom na ispunjavanje Kopenhagenških i Madridskih kriterija, aktivnu implementaciju obaveza koje proističu nakon stupanja na snagu Sporazuma o stabilizaciji i pridruživanju (SSP) kao i Mišljenja Evropske komisije o zahtjevu Bosne i Hercegovine za članstvo u Evropskoj uniji sa pripadajućim Analitičkim izvještajem, te kontinuirano provođenje socio-ekonomskih reformi, jačanje vladavine prava, reformu javne uprave, harmonizacija bosnanskohercegovačkog zakonodavstva sa pravnom stečevinom EU (acquis), u cilju stjecanja statusa zemlje kandidata, a onda i punopravnog članstva u Evropskoj uniji.\n4. Jačanje strateškog partnerstva sa Sjedinjenim Američkim Državama i Evropskom unijom kao i povećanje nivoa saradnje sa zemljama u bližoj i široj regiji, posebno sa članicama PIC-a, uz aktivan doprinos očuvanju ukupne stabilnosti, ekonomskog prosperiteta uz učešće u globalnoj borbi protiv terorizma i organiziranog kriminala.\n5. Nastavak jačanja ekonomske pozicije BiH na globalnom nivou kao i kroz regionalne incijative, posebno u sektoru jačanja transportne, energetske i digitalne infrastruktute zemalja Zapadnog Balkana (Connectivity Agenda), kroz intenziviranje ekonomske diplomacije u cilju unapređenja imidža BiH i njenih resursnih potencijala, kao i kroz dalju saradnju sa evropskim i međunarodnim finansijskim institucijama, insistirajući na podršci razvojnim i socijalnim projektima i prioritetima BiH.\n6. SDA će, u okviru svih državnih struktura BiH, nastaviti posvećivati posebnu pažnju održavanju aktivnih i konstruktivnih odnosa sa susjednim državama, uz nastojanje da se sva otvorena pitanja rješavaju kroz dijalog uz puno poštivanje odredbi međunarodnog prava i zaštitu interesa Bosne i Hercegovine, civiliziranim političkim i diplomatskim metodama i sredstvima, izbjegavaju tenzije i krize, te da se time stvara povoljna atmosfera za sve oblike saradnje zemalja Zapadnog Balkana. Poseban fokus će biti stavljen na rješavanje graničnih, imovinskih i drugih otvorenih pitanja sa Republikom Hrvarskom i Republikom Srbijom.\n7. Nastavak jačanja međudržavne suradnje u oblasti pravosuđa i sigurnosti, uz jačanje ekonomske, kulturne i obrazovne saradnje kao i aktivnosti na zaštiti prava manjina. Intenzivirati aktivnosti na svim poljima koja vode ka EU i NATO integracijama kako bi se kroz reginalnu saradnju doprinijelo stabilnosti i napretku Evrope u cjelini.\n8. Unapređenje postojeće saradnje sa našim građanima u iseljeništvu, imajuću u vidu njihov doprinos općem napretku BiH, posebno izgradnja i zastupanje njihovih interesa i ciljeva u oblasti statusnih, pravnih, ekonomskih, obrazovnih, kulturnih i drugih pitanja.\n9. SDA će raditi na promjeni sadašnjeg statusa posmatrača u status punopravne članice EPP-a (European People's Party) s ciljem aktivnijeg uključivanja u rad Evropskog parlamenta sa fokusom na dalje integrisanje BiH u Evropsku uniju.


OSM Televizija - Održan humanitarni koncert za pomoć Snježani Bašević\nOdržan humanitarni koncert za pomoć Snježani Bašević\nNa humanitarnom koncertu održanom na Sokocu od ulaznica je prikupljeno 1.596 KM, što će uz već obezbijeđeni novac, Snježani Bašević biti dovoljno za listu čekanja za transplantaciju bubrega u Francuskoj.\nSnježana Bašević nema bliskih srodnika koji bi bili donori za transplantaciju bubrega u Republici Srpskoj ili Srbiji, zato ljekari jedini spas vide u operaciji u Francuskoj za koju je potrebno uplatiti 100.000 KM.\nZa sada tri puta sedmično ide na dijalizu u Istočno Sarajevo, ali kaže da je veoma teško podnosi.\nBaševićeva je rekla novinarima da je do sada, zahvaljujući humanitarnom broju i uplatama na žiro račun, prikupljeno oko 36.300 KM.\nOna vjeruje da će dobri ljudi i dalje imati razumijevanja za njenu bolest i da će pomoći da obezbijedi novac za operaciju u Francuskoj.\nBaševićeva očekuje da će dio sredstava biti prikupljen u humanitarnim kutijama koje se nalaze u pojedinim ustanovama. "Nadam se da ću uskoro prikupiti polovinu potrebnih sredstava da bi me stavili na listu čekanja", kaže Baševićeva.\nOna je zahvalila učesnicima kulturno-zabavnog programa i svim sugrađanima koji su došli na koncert da je podrže u borbi sa teškim oboljenjem.\nNa sinoćnjem humanitarnom koncertu nastupili su Kulturno-umjetničko društvo "Romanijska luča", Plesni klub "Nika" i pjevači sa Sokoca.\nU "Romanijskoj luči" kažu da se godinama odazivaju sličnim humanitarnim koncertima, ali da im je ovaj nastup bio posebno drag, jer Snježanu Bašević u Romanijskoj regiji ljudi znaju kao uspješnog humanitarnog radnika koji je u svakom trenutku pomagao bolesnim i socijalno ugroženim građanima.\nSredstva za pomoć Baševićevoj mogu se uplatiti na žiro račun 562-012-81117364-57 ili na žiro račun Udruženja "Podrška" 5620128064449248 NLB Razvojna banka.\nPLANINARI SOKOCA I HAN PIJESKA NA NAJVIŠEM VRHU ZVIJEZDE SOKOLAC\nJoš iz iste kategorije: « U nedjelju obilježavanje 25 godina od ubistva srpskih vojnika u Žepi Vuković u utorak sa auto-prevoznicima o nelegalnom prevozu putnika »


Novi Pazar se ograđuje od organizacija Fetulaha Gulena - iBalkan.net\nNovi Pazar se ograđuje od organizacija Fetulaha Gulena\nNOVI PAZAR– objavljeno u kategoriji vijesti za 26.07.2016 21: 50:10- – Grad Novi Pazar se danas ograđuje od delovanja svih organizacija koje su osnovane i deluju pod uticajem imama Fetulaha Gulena. Republika Turska optužuje Fetulaha Gulena za pokušaj puča, piše u saopštenju objavljenom na sajtu tog grada.\n„U skladu sa tim Novi Pazar ne pruža nikakvu institucionalnu, logističku, niti bilo kakvu drugu vrstu podrške radu NVO koje su povezane sa terorističkom organizacijom FETO koja je želela da izvede državni udar. Postojanje ovakvih organizacija može da nanese veliku štetu, posebno u odnosima koje sa Turskom gradimo na stvaranjem bliskih, prijateljskih veza do kojih nam je veoma stalo”, poručuju iz te lokalne samouprave.\nZato, kažu, u skladu sa zvaničnim stavom Turske prema ogranizacijama pod vođstvom Gulena i informacijama koje su zvanično dobili upozoravaju građane Novog Pazara da budu oprezni u vezi sa poreklom takvih grupa kako ne bi bili zloupotrebljeni sa njihove strane. Kako se navodi, gradske vlasti Novog Pazara izražavaju „punu podršku nastojanjima Turske da odbrani demokratski poredak, vladavinu prava i izbornu volju građana”.\nIstiče se i da su bratski odnosi sa turskom državom i narodom jedan od prioriteta politike tog grada, koji je bio i biće otvoren za saradnju sa svim zvaničnim organizacijama Republike Turske. Podsećaju da su tokom prethodnih godina ostvarili više nego uspešnu saradnju sa turskom ambasadom, razvojnom agencijom „TIKA”, Institutom „Junus Emre”, „Turskim Crvenim polumjesecom” i Kancelarijom za trgovinu pri Ambasadi Turske u Beogradu.\nKako se dodaje, ta lokalna samouprava podržava legalno izabranu vlast Turske i, “u skladu sa tim, ne pruža nikakvu institucionalnu, logističku niti bilo kakvu drugu vrstu podrške radu NVO povezanim sa terorističkom organizacijom FETO koja je želela da izvede državni udar”.\nVlasti u Turskoj označile su imama Fetulaha Gulena koji živi u SAD kao glavnog inicijatora pokušaja državnog udara 15. jula u toj zemlji, a pokret FETO proglasile za terorističku organizaciju.\nFetulah Gulen grad Gradska Uprava Novi Pazar ograđuje se organizacija


Stavovi građana o životnoj sredini - Stakleno Zvono e-TV magazin\nU okviru projekta ”Evropske politike zaštite životne sredine na lokalu”, Nepušački edukativni centar – RP na održanoj debati u kragujevačkom Crvenom krstu, predstavio je rezultate svog istraživanja.\nIstraživanje “Evropske politike zaštite životne sredine na lokalu” sprovedeno je od 24. maja do 16. jula ove godine, u svim opštinama Šumadijskog okruga (Kragujevac, Lapovo, Rekovac, Knić, Rača, Batočina i Topola), sa ciljem da se utvrdi stav građana o zaštiti životne sredine i na osnovu toga sačine odgovarajući planovi i aktivnosti.\nPažnju privlače odgovori učesnika u anketi koji su izraženi u procentima. Tako na primer, anketirani smatraju da su najveći ekološki problemi nedostatak kanalizacije (20,70%), divlje deponije i smetlišta (17,20%), loš kvalitet pijaće vode (10,80%).\nGlavni faktori koji utiču na stanje životne sredine na lokalu su po ispitivanjima građani i njihova ekološka svest (31,4%), nizak nivo upoznatosti građana sa posledicama ovakvog stanja životne sredine po njih (15,4%) i nedostatak stručnjaka u nadležnim institucijama (13,5%)”– kaže Milisav Pajević, koordinator projekta i predsednik Nepušačkog edukativnog centra – RP i dodaje da su ispitanici u najvećem procentu sebe, odnosno građane, smatrali odgovornim i za nastanak ekološkog problema i za njegovo nerešavanje.\nMere koje bi trebalo preduzeti su jačanje ekološke svesti edukacijom, poboljšanje rada komunalnih inspekcija, uvođenje stroge kazne za prekršioce i dr.\nO stanju životne sredine najviše bi trebalo da brine nadležna lokalna samouprava (26,8%), nadležne inspekcije (21,4%) kao i sami građani (18,3%).\nInače, cilj projekta “Evropske politike zaštite životne sredine na lokalu” je da građanima i donosiocima odluka na lokalnom nivou ukaže zašto je važno usklađivanje, donošenje i primena evropskih standarda, normi i zakona u oblasti zaštite životne sredine i održivog razvoja na nacionalnom i lokalnom nivou.\nNa eko punktovima organizovanim u Kragujevcu, Lapovu, Batočini, Rači, Rekovcu, Kniću i Topoli građanima su uz anketiranje podeljene i kopije studije “Zaštita životne sredine uslov za održivi razvoj” koju je izdao Fond za otvoreno društvo i Centar za primenjene evropske studije u okviru projekta “Šta donosi Evropska unija – studije slučaja o efektima pridruživanja Srbije Evropskoj uniji u oblastima ekologije, poljoprivrede i prekogranične saradnje”.\nProjekat “Evropske politike zaštite životne sredine na lokalu ” finansijski je podržao Fond za otvoreno društvo iz Beograda.\n[issuu layout=http%3A%2F%2Fskin.issuu.com%2Fv%2Flighticons%2Flayout.xml showflipbtn=true autoflip=true autofliptime=6000 pagenumber=2 documentid=110124150612-f98acca0a51f4ce8be5539730d3588a5 docname=publikacija_evropske_politike_zzs_nl username=EKO-trafika loadinginfotext=Evropske%20politike%20za%C5%A1tite%20%C5%BEivotne%20sredine%20na%20lokalu showhtmllink=true tag=sumadija width=400 height=259 unit=px]\nTags: akcijaanketaEKO NECeko vestiekologijaEvropska unijaFond za otvoreno društvoistraživanjeprezentacijaProjekatpublikacijaRekovacŠumadija\nNext story EDUKATIVNI PROGRAM ZA NAJMLAĐE OSNOVCE\nPrevious story Prvo srpsko reciklažno dvorište u Brzanu


Srpska delegacija u Parizu na razgovorima o BG metrou\nTanjug 31. januara 2021. 12:14\nBEOGRAD – Delegacija Srbije koja sutra putuje u Francusku razgovaraće sa predstavnicima kompanija Alstom i Ežis rejl, koje su angažovane na projektu izgradnje beogradskog metroa, a našoj delegaciji će biti predstavljena idejna rešenja za izgled vagona beogradskog metroa, saopštilo je Ministarstvo finansija.\nU delegaciji će osim ministra finansija Siniše Malog biti i ministar građevinarstva, saobraćaja i infrastrukture Tomislav Momirović, zamenik gradonačelnika Beograda Goran Vesić i direktor Beogradskog metroa i voza Stanko Kantar.\nTokom posete Parizu, ministar Mali će se sastati sa francuskim ministrom ekonomije i finansija Brunom L’Merom, ministrom za spoljnu trgovinu Frankom Riesterom i ministrom saobraćaja i energetike Žanom-Baptistom Žebarijem.\nU saopštenju se podseća da su Vlada Srbije, Grad Beograd, kineska kompanija Pauer Čajna i francuske kompanije Alstom i Ežisrejl u januaru potpisali Memorandum o razumevanju za projekat Beogradski metro.\nOn predviđa saradnju potpisnica na projektu izgradnje metroa u Beogradu, kako bi bila izgrađena moderna, efikasna i pouzdana mreža.


Projekat za balkanske vode - biomonitoring\nza park prirode Zeta\nMeđunarodno priznat po svojim visokim vrjednostima biološke raznolikosti, sliv rijeke Zete je Ključna oblast biodiverziteta (KBA) i potencijalno posebno zaštićeno područje (SPA) za ptice, koje preporučuje ovo mjesto za proglašenje zaštićenim pod ekološkom mrežom EU - NATURA 2000. Na rjeci se takođe nalazi i jedinstvena podvrsta mekeusne pastrmke (Salmo obtusirostris). Ova vrsta je trenutno navedena kao ugrožena od strane IUCN-a, a populacija joj je u opadanju.\nPoslednjih godina, nevladine organizacije i članovi lokalne zajednice postali su sve zabrinutiji zbog rastućih prjetnji po zdravlje rijeke Zete. Te prijetnje uključuju prekomjerni ribolov i pogoršanje kvaliteta vode usljed poljoprivrednog i industrijskog zagađenja. Lokalno vođene inicijative za očuvanje vodenog ekosistema i slatkovodnog zdravlja rijeke Zete kulminirale su nedavno u vladinim akcijama za zaštitu rijeke. U februaru 2019. godine opštine Danilovgrad i Podgorica, zajedno sa vladom Crne Gore, proglasile su rijeku Zetu Parkom prirode. Međutim, od tada nije postignut značajan napredak u pogledu faktičke zaštite životne sredine ovog područja.\nU tom kontekstu, u novembru 2020. godine, EnvPro je sa partnerom The Nature Conservancy (TNC) započela jednogodišnji projekat čiji je cilj postizanje sljedećih rezultata: a) razvoj moćnog paketa osnovnih pokazatelja za praćenje zdravlja vodenih ekosistema rijeke Zete, b) razvoj okvira i sistema dugoročnog praćenja ovih pokazatelja tokom vremena, c) opremanje i osnaživanje članova i organizacija lokalne zajednice da učestvuju u monitoringu i procjeni razvijenih pokazatelja. Važno je da će ovaj projekat podržati Crnu Goru u ispunjavanju određenih uslova i obaveza u pogledu harmonizacije i pristupanja EU.


FHP objavio narativ o sakrivanju tela ubijenih civila tokom rata na Kosovu - Javni servis\nDigitalni narativ „Operacija skrivanja tela“ sadrži snimke svedočenja, fotografije lokacija, forenzičke izveštaje, zapisnike iz policijske istrage i druge materijale iz sudskih postupaka u kojima su izvođeni dokazi o ovoj tajnoj državnoj operaciji.\nOd 2001. godine do danas, na teritoriji Srbije su na pet lokacija otkrivene masovne grobnice sa posmrtnim ostacima 948 Albanaca ubijenih tokom rata na Kosovu, prevashodno civila.\nU martu 1999. godine, u vrhu vlasti je isplanirana operacija premeštanja tela civila koje su ubile vojne i policijske jedinice, kako bi se uklonili dokazi o zločinima i sprečila svaka mogućnost domaće ili međunarodne nezavisne istrage, navodi Fond.\nOperacija je počela najkasnije početkom aprila 1999. godine i trajala je do kraja maja 1999. godine, a sve informacije o pokopavanju tela u masovne grobnice držane su u tajnosti do maja 2001. godine, poručili su\nDanas se u u Beogradu održava Forum za tranzicionu pravdu pod nazivom „Prekinuto pomirenje – kojim putem nastaviti“, a na kojem se razgovara upravo o ratnim zločinima, ali i „glorifikaciji“ osuđenih za ratne zločine u regionu.\n„Ta glorifikacija je dostigla tu meru da su javni prostori u svim zemljama bivše Jugoslavije ispunjeni poštovanjem prema onima koji su osuđeni za ratne zločine, za genocid, za udruženi zločinački poduhvat“, prenosi N1, pisanje Bete.\nDirektorka Centra za mirovnu politiku Vesna Teršelič je kazala da je proces pomirenja politički prekinut, ali je ocenila da nije prekinut proces pomirenja među građanima.\n„Politike naših zemalja ne priznaju pođednako sve žrtve, već priznaju samo ‘svoje’ žrtve. Imali smo nadu kada su se 2010. godine predsednici Hrvatske i Srbije Ivo Josipović i Boris Tadić poklonili žrtvama u Vukovaru i u Paulin Dvoru da je to početak procesa suočavanja sa prošlošću, ali to se nije desilo i takvi potezi polako tonu u zaborav“, navela je Teršelič.


APR: Potrebne mere da bi Petrohemija nastavila da radi i izbegne bankrot - Gradjevinarstvo.rs\nAPR: Potrebne mere da bi Petrohemija nastavila da radi i izbegne bankrot\n12.06.2009. | Privredni pregled\nIzvršni direktor Agencije za privatizaciju Srbije Branislav Zec izjavio je da je potrebno pronaći rešenje kako bi Petrohemija mogla da radi i proizvodi bez gubitka.\n"Potrebno je doneti hitne mere za smanjenje troškova u Petrohemiji, uključujući i troškove zarada i obezbediti dugoročni ugovor o snabdevanju sa Naftnom industrijom Srbije i sve to uz podršku Vlade Srbije i Ministarstva ekonomije", izjavio je Zec agenciji Beta.\nRadna grupa u kojoj su predstavnici Upravnog odbora, sindikata, NIS-a, održala je prvi sastanak, a njen zadatak je da analizira stanje u toj fabrici i da predloži hitne mere i moguća rešenja za izlazak iz postojeće situacije.\nZec je kazao da obaveze Petrohemije iznose 210 miliona evra, od čega 80 miliona evra prema NIS-u i 30 miliona evra prema Lukoilu za isporučenu, a neplaćenu sirovinu. Kako je naveo, gubitak Petrohemije u 2008. godini bio je 100 miliona evra, a u 2009. godini za prvih pet meseci napravljen je gubitak od 46 miliona evra.\n"Kapital preduzeća je negativan u iznosu od 26 miliona evra, što znači da su obaveze veće od imovine i da je preduzeće nesolventno i nelikvidno", rekao je Zec.\nPrema njegovim rečima, od mesečnih prihoda od prodaje Petrohemija ne može da pokrije osnovne troškove sirovine, energije i zarada i za pokriće fali mesečno 5,3 miliona evra.\n"Zbog toga je Vlada Srbije donela odluku o restrukturiranju Petrohemije, jer je u ovakvom stanju moguć stečaj ili naći rešenje da fabrika održi proizvodnju, ali produktivnu bez gubitaka i da se očuvaju produktivna radna mesta", kazao je Zec.\nSindikati HIP Petrohemije, sa druge strane, ne slažu se ni sa jednom od mera restrukturiranja preduzeća koje je predložilo Ministarstvo ekonomije. Predstavnici dva od tri reprezentativna sindikata kompanije izjavili su agenciji Beta da se protive programu dobrovoljnog odlaska 500 radnika, smanjenju plata i prodaji delova kompanije. Predsednik Sindikata smenskih radnika Zlatko Bekić kaže da su sindikati predložili stručnu ekspertizu kako bi dokazali da je ta mera loša za kompaniju.\n"Nadam se da će analiza pokazati da su to fabrike tehnološki tesno povezane sa Petrohemijom i da ne postoji opravdanost njihove prodaje", rekao je Bekić.\nGeneralni direktor Slobodan Adžić izjavio je da je anketa među radnicima Petrohemije informativna i neobavezujuća uz ocenu da je mera dobra i stimulativna.\nOn je ocenio kako je kompanija praktično bankrotirala i da sledi stečaj, ali da je Vlada Srbije programom za restrukturiranje pokušala da spase Petrohemiju. Vlada Srbije je još 14. maja odlučila da Agencija za privatizaciju sprovede postupak restrukturiranja Petrohemije i preporučila prodaju fabrika u njenom sastavu FSK Elemir, Petroplast, Panonijaplast Crepaja i Fabrike karbonskih punila, kao i otpuštanje uz socijalni program 500 radnika i smanjenje plata zaposlenima na prosek u Srbiji.\nHIP-PETROHEMIJA PANČEVO, SRB\n013 307 000


Pirot medju gradovima čiji su mobilni timovi za inkluziju Roma dobili 30 automobila i računara - Pirot Plus Online\n12. mart 2019. 11:30 Lokalna samouprava Pirot Plus Online\nStalna konferencija gradova i opština (SKGO) je 11. marta 2019. godine uručila 30 automobila i računara gradovima i opštinama koje imaju formirane mobilne timove za inkluziju Roma, a u cilju podizanja njihovog kapaciteta i adekvatnog funkcionisanja.\nSvečanom uručenju ključeva prisustvovali su Vladan Vasić gradonačelnik Pirota i Milica Golubović, pomoćnik gradonačelnika za vanprivredu.\n„Te usluge odnose se na socijalnu zaštitu, zdravstvo, zapošljavanje i druge oblasti. A vozila će predstavnicima lokalnih samouprava pružiti priliku da posete i one pripadnike romske zajednice koji žive u veoma udaljenim mestima", rekao je Fabrici.\n„Do sad smo u ovoj oblasti obezbedili 1,4 miliona evra, a u budućnosti planiramo i dodatnih 20 miliona evra", naveo je Fabrici.\nSem Fabrici i Vladan Vasić\n„Kada je reč o ovakvim osetljivim pitanjima, jako je važna koordinacija između vlasti na lokalnom i centralnom nivou jer se politike kreiraju na centralnom nivou, ali se život odvija na lokalnom", naveo je Fabrici.\nOn je dodao da su mobilni timovi za inkluziju Roma "novitet u Srbiji", ali ne i u EU.\n„Ne treba samo jednom u toku godine da pričamo o problemima romske populacije, već o njima i njihovim problemima treba da se brinemo svakodnevno. Oni zaslužuju da budu građani kao i svi ostali", ocenio je Đorđević.\n"Mobilni timovi za inkluziju Roma su pravi primer kako iskustva EU u toj oblasti možemo da prenesemo u Srbiju", naveo je Đorđević.\nGeneralni sekretar SKGO Đorđe Staničić rekao je da je cilj Programa "Podrška EU inkluziji Roma – Osnaživanje lokalnih zajednica za inkluziju Roma" da pripadnici romske populacije postanu deo šireg društva u Srbiji.\n"Na ovaj način ostvarujemo i povezivanje Strategije za socijalno uključivanje Roma i Romkinja u Srbiji, koja je doneta na nacionalnom nivou sa lokalnim akcionim planovima za inkluziju Roma", objasnio je Staničić.\nDodao je da će SKGO nastaviti da bude „važan partner EU u realizovanju aktivnosti čiji je glavni cilj uključivanje romske populacije u društvenu zajednicu".\n*Informacije i foto sa sajta Stalne konferencije gradova i opština\n*Foto Sem Fabrici i Vladan Vasić, video Milica Golubović-Aleksandar Ćirić, šef kabineta gradonačelnika


Prvi sajam omladinskog preduzetništva u Boru - Bor 030\n27. novembra 2021. | 00:18\nNaslovna Vesti Ekonomija / BIZ Prvi sajam omladinskog preduzetništva u Boru\nPrvi sajam omladinskog preduzetništva u Boru\n13.6.2012. | 23:36\nJuče je u prostorijama Narodne biblioteke u Boru održan prvi sajam omladinskog preduzetništva. Sajam je kruna višemesečmog projekta „Dajem sebi pravo da me vide i čuju“ koji je namenjen iniciranju saradnje mladih talentovanih privrednika i biznis sektora opštine Bor.\nOno što je krasilo čitav tok projekta je svakako kreativnost i sjajne ideje učesnika\nPosle obuke o Gerila marketingu i akcije koja je sprovedena na borskim ulicama, projekat „Dajem sebi pravo da me vide i čuju“ uspešno je finalizovan organizovanjem prvog Sajma omladinskog preduzetništva u borskoj Narodnoj biblioteci.\nPo rečima menadžera projekta Marije Pešić, u ovom projektu učestvovali su mladi ljudi iz Bora i Boljevca koji su kroz sprovedene aktivnosti stekli potrebno znanje o jeftinom i efikasnom načinu promocije svojih radova.\nNa Sajmu omladinskog preduzetništva bilo je postavljeno osam štandova na kojima su predstavljeni veoma zanimljivi i kreativni radovi a veliki broj posetioca moga i je i da kupi neki od izloženih eksponata.\nDodeljni su i sertifikati učesnicima ovog projekta kao i zahvalnice pojedincima, udruženjima i institucijama koje su pomogle u realizaciji ovog projekta.\nOpravdana realizacija projekta\nRadovi Jelene Pastronjević privukli su veliku pažnju posetioca sajma kao i pojedine institucije koje će ove radove plasirati na tržište\nDa je ovaj projekat u potpunosti uspeo i da je njegova realizacija bila opravdana govori činjenica da su pojedine institucije i firme izrazile interesovanje za saradnju sa mladim preduzetnicima i frilenserima koji se predstavili na sajmu.\n„Nama se kao zainteresovana javila Turistička organizacija Bor koja želi da pojedine proizvode promoviše i stavi u prodaju, a „Srpska kruna“ iz Brestovačke banje je izrazila želju da proizvode postavi u svoj izložbeni prostor“\nrekla nam je Marija Pešić i dodala\nkonkretno radi se o radovima Jelene Pastronjević koja se bavi intarzijom i Ivane Ivanović koja izradjuje nakit i ukrasne predmete od konca, kože i eko kože.\nPlanovi za otvaranje Biznis centra\nU toku realizacije ovog projekta rodila se ideja o otvaranju Biznis centra u prostorijama Asocijacije za razvoj koja je naišla na podrušku Opštine Bor.\nMi ćemo projekat nastaviti budući da smo dobili podršku opštine Bor za uspostavljanje Biznis centra u prostorijama Asocijacije za razvoj. Nadam se da ćemo mladim ljudima, pa i celokupnom biznis sektoru u gradu, moći da pružimo savetodavne usluge i tehničku podršku za osnivanje ili podizanje konkurentnosti. To je ono što ovom gradu nedostaje\nzaključila je Marija Pešić\nAsocijacije za razvoj opštine\nturistička agencija Aster


VUCIC : POVECANJE PLATA U JAVNOM SEKTORU – NAJNOVIJE VESTI\nVUCIC : POVECANJE PLATA U JAVNOM SEKTORU\n15th August 2016 , 10:20 RTS\nKako nas portal ekskluzivno saznaje od izvora bliskim Vladi Srbije, očekuje se da će biti odlučeno da plate u javnom sektoru od oktobra budu povećane za deset odsto, a prosečna neto zarada sa tim povećanjem i povećanjem minimalne cene rada iznosiće 430 evra.\nPrema našim saznanjima, jedan od prvih poslova kjeg se premijer Aleksandar Vučić prihvatio sa svojim novim kabinetom jeste upravo to da se pobrine o poboljšanju standarda zaposlenih, a na dobrom smo putu da već 2017. godine prosečna plata u Srbiji bude 500 evra, kako što je Vučić i obećao.\n– Mere štednje i fiskalne konsolidacije koje su preduzete pre dve godine dale su veoma dobre rezultate. Zbog toga danas možemo govoriti o povećanju plata vojsci, policiji, zdravstvu i socijalnom sektoru, kao i prosveti i obrazovanju. Povećanje bi trebalo da se dogodi u oktobru i iznosiće u proseku 10 odsto – kaže izvor „Alo!“ blizak Vladi.\nPrema rečima našeg izvora, ovo povećanje koštaće državnu kasu oko 200 miliona evra na godišnjem nivou, za šta ima novca.\n– Ovim povećanjem plate u prosveti biće za četiri, u zdravstvu za tri, a u bezbednosnom sektoru za dva odsto veće nego što su bile ikada do sada.\nPosle ovog povećanja plata u javnom sektoru i minimalne cene rada, o kojoj se razgovaralo na prvoj sednici nove vlade Srbije u petak, prosečna plata u Srbiji trebalo bi da poraste na oko 430 evra, što je za oko 50 evra više od prosečne plate u junu mesecu ove godine.\nPrema izvorima has portal iz Vlade Srbije, neto efekat ovog povećanja na državni budžet Srbije biće oko 140 miliona evra.\nPrimaće veće plate nego ikada\nPlate u javnom sektoru u Srbiji su smanjene od 1. novembra 2014. godine. Sa povećanjem od 10 odsto od oktobra ove godine one će biti veće nego pre smanjenja, a najbolje će proći prosvetari, kojima je premijer više puta nakon stupanja na snagu mera štednje obećao da ih neće zaboraviti:\nMinimalna cena rada 130 dinara?\nVlada je u petak saopštila da će poštovati zakonski rok koji ističe 15. septembra i do tada utvrditi minimalnu cenu rada, i da će kroz dijalog sa socijalnim partnerima raditi na njenom povećanju. Minimalna cena rada u Srbiji nije menjana već dve godine, a za poslednje četiri porasla je samo za šest dinara, na 121 dinar, koliko trenutno iznosi. Sindikati su do sada tražili da minimalna cena rada poraste na 140 dinara, ali su njihove poslednje izjave mnogo pomirljivije i govore da bi bili zadovoljni i sa 130 dinara, što je, prema nekim informacijama, i Vlada spremna da podrži.\n22nd April 2018 , 14:38, 14:38


Porodica Kremenko i praistorijski kečerski okršaj • Film • TvProfil\nPorodica Kremenko i praistorijski kečerski okršaj\nNOVA TVnedelja, 02. februar 2020. 07:30\nNOVA TVsubota, 01. februar 2020. 07:15\nNOVA TVponedeljak, 20. februar 2017. 07:45\nHBO2ponedeljak, 06. februar 2017. 14:50\nKad Fred izgubi novac za porodični odmor, kuje jedan od svojih glupavih planova da bi ga vratio. Reč je o sportskom događaju koji od njegovog najboljeg prijatelja Barnija zahteva da uđe u rvački ring.\nSpremite se za žestoku akciju u filmu koji u Bedrok dovodi neke od najopakijih i najotkačenijih rvačkih zvezda! Kad Fred izgubi novac za porodični odmor, kuje jedan od svojih glupavih planova da bi ga vratio. Reč je o sportskom događaju, koji od njegovog najboljeg prijatelja Barnija zahteva da uđe u rvački ring sa rvačima poput Džona Sinastouna (Džon Sina), Reja Misteriopala (Rej Misterio), pa čak i Grobara, zajedno sa Fredom, promoterom takmičenja!\nScenarista: Jed Elinoff, Scott Thomas


Objavljen javni poziv za prodaju Komercijalne banke – Bankar.me\nObjavljen javni poziv za prodaju Komercijalne banke\nMay 31, 2019 BANKE, Članci, REGION, REGION, SVE VIJESTI Leave a comment\nMinistarstvo finansija Vlade Srbije jutros je objavilo javni poziv za prikupljanje izjava o zainteresovanosti za prodaju Komercijalne banke, u kojoj je država većinski vlasnik.\nKako se navodi u oglasu, rok za dostavljanje izjava je 21. jun, a prema dogovoru sa Međunarodnim Monetarnim Fondom (MMF) banka do kraja godine treba da bude prodata.\nOd budućeg kupca traži se da se bavi bankarskom djelatnošću u posljednje tri godine i da je vrijednost ukupne aktive, koja se odnosi na bankarsku djelatnost, veća od milijardu eura na kraju 2018. godine.\nTo može biti neko ko je prikupio 500 miliona eura u posljednjih 10 godina, ili onaj ko upravlja imovinom vrijednom najmanje milijardu eura ili pak da je investitor u posljednjih 10 godina kroz minimalno učešće u kapitalu od 20 odsto u najmanje jednoj bankarskoj grupi, čija je aktiva iznosila više od milijardu eura, piše Blic.\n“Skreće se pažnja da je Republika Srbija vlasnik 41,75 odsto ukupnog broja običnih akcija i da će tokom tenderskog postupka steći dodatnih 41,47 odsto običnih akcija od EBRD, IFC DEG i Svedfonda, na osnovu obavezujućeg ugovora o sticanju relevantnih akcija od ovih međunarodnih finansijskih institucija”, navedeno je u Javnom pozivu.\nDrugim riječima, država će kupiti njihove akcije bez obzira na to koliko će ona cijenu postići na tenderu za objedinjeni paket akcija.\nKako je Blic Biznis nedavno pisao, interesovanje za kupovinu Komercijalne banke, koja je po mnogim poslovnim performansama među najboljim bankama u Srbiji, je veliko. U pitanju je nekoliko domaćih i stranih investicionih kompanija. Pojedine među njima bave se isključivo bankarstvom godinama unazad, a među potencijalnim kupcima su i investicioni fondovi koji posluju u različitim djelatnostima, a između ostalog se bave i bankarstvom.\nTržišna vrijednost Komercijalne banke je oko 400 miliona eura. Banka u Srbiji ima 202 filijale i ekspoziture sa ukupno 2.770 zaposlenih, a banka posluje i u Republici Srpskoj i u Crnoj Gori. D\nDržava je vlasnik 41,7 odsto akcija u Komercijalnoj banci, EBRD 24,4 odsto a Fond Svjetske banke 10,1 odsto akcija.\nBanka je prošle godine napravila najbolji finansijski rezultat u posljednjih deset godina i zabilježila rekordni profit od 71 milion eura. Kada je u pitanju stabilnost poslovanja, karakteriše je natprosječna likvidnost i kapitalizovanost. Vrijednost akcije ove banke je na Beogradskoj berzi od početka godine skočila za oko 60 odsto.\nPOJMOVIKomercijalna Banka komercijalna banka privatizacija tender komercijalna banka\nPrevious Koliko teže milion dolara i eura – u kilogramima?\nSljedeći Finansijski uslovi prepreka za dogovor Renoa i Fijata


JKP”Vodovod” : U toku slanje opomena pred isključenje neredovnim platišama | Radio Televizija F kanal\nJKP”Vodovod” : U toku slanje opomena pred isključenje neredovnim platišama\njul 14, 2020\tDruštvo, Izdvajamo ostavite komentar\nJКP „Vodovod“ Zaječar obaveštava sve korisnike da je u toku slanje opomena pred isključenje svim neredovnim platišama računa za pružene komunalne usluge.\nNakon slanja opomena JКP „Vodovod“ Zaječar će krenuti sa isključenjima sa vodovodne mreže svih korisnika čije je dugovanje prema ovom preduzeću veće od 50.000,00 dinara u skladu sa Zakonom o komunalnim delatnostima.\n“Pozivamo naše korisnike koji imaju dugovanja da u roku od 15 dana od dana prijema opomene dođu na blagajnu JКP „Vodovod“ -a Zaječar i izmire račune kako bi izbegli isključenje i dodatne troškove ponovnog priključenja.\nDugovanje može da se izmiri i putem reprograma duga na više mesečnih rata. Više informacija o reprogramiranju dugovanja možete dobiti na blagajni JКP „Vodovod“ -a ili na kontakt telefon 019/ 422-041.\nTakođe, obaveštavamo korisnike koji su za vreme trajanja vanrednog stanja privremeno priključeni na vodovodnu mrežu, ukoliko ne izmire svoja dugovanja ili ne zaključe sporazum o reprogramu duga za izmirivanje obaveza na više mesečnih rata u roku od 15 dana od dana obaveštenja, ponovo će im se obavustaviti usluga vodosnabdevanja”, stoji u saopštenju.\nPrethodno Do 16h bez vode naselje “Gradež”\nSledeće U Srbiji potvrđeno 279 novozaraženih, preminulo 12 osoba